Don T3rr0rz0n3 🔻:verified:: "@zirak@mastodont.cat @marcelcosta@barcelona.socia…" - Xarxa Cloud\nMay 14, 2022, 08:15\nMay 14, 2022, 08:40\nMay 14, 2022, 11:20\nMay 14, 2022, 11:25\nMay 14, 2022, 11:30\nMay 14, 2022, 11:49\nMay 14, 2022, 12:11 · · Web · 1 · 0 · 1\n@t3rr0rz0n3 @zirak @spla Doncs zirac, jo no crec que indiqui que sigui vàlid o no per ells. Està clar que a l’españa franquista la secessió era el pitjor. Antes roja que rota. Però també crec que en part va ser perquè el nivell de mobilització de l’independentisme és molt més gran que el del republicanisme, en el moment del referèndum. De fet, la primera consulta (la d’Artur Mas) no la van reprimir amb violència, com aquest referèndum per la República.\nTerror, jo crec que dependrà de lo superficial que sigui el canvi, però estic d’acord que la monarquia és un símbol.\nMay 14, 2022, 12:22\n@marcelcosta @spla @zirak de totes maneres també penso que és bo que hi hagin aquestes plataformes que decideixin fotre unes taules als barris i preguntar a la gent que pensa. Sense ser vinculat o que hi hagi molta serietat amb el tema. Si no, fitxeu-vos com va començar tot per aquí, la primera consulta es va fer a Arenys de Mar (Arenís de mar per la resta de l'estat xD) i mireu quina van muntar. Que siguem punt de partida per altres moviments que pugin remoure una mica la cosa, és bona cosa.\nMay 14, 2022, 12:23\n@t3rr0rz0n3 sí que és bona cosa, a veure si s'animen de debó i entre tots fem que peti un estat que no funciona ni de lluny @marcelcosta @zirak\nMay 14, 2022, 12:26\n@t3rr0rz0n3 @marcelcosta @spla per descomptat! totes les consultes que vulgui fer la gent! tant de bó arribem a un sistema polític en que s'empri la democràcia directa i poguem votar-ho tot! no interpreteu la meva emprenyada vers l'estat espanyol com una emprenyada vers la consulta, ni molt menys és així. si de fet jo he votat tres vegades!\n@t3rr0rz0n3 hi ha altres pobles però crec que cap ho ha intentat tant fort com Catalunya (no parlo dels polítics) @zirak @marcelcosta\n@spla evidentment el poble català els últims anys ha vingut fort. Però també va per temporades... mira ara mateix com està la situació.. ¿Creus que es respira el mateix que dies previs al 9N o 1Oct? Cada poble tira de la corda com port. A Euskal Herria el moviment va créixer una mica quan Bildu va tenir bons resultats ja fa anys, també amb el procés català. Cada poble té el seu context i a vegades costa molt tirar endavant. 1/2\nMay 14, 2022, 12:29\n@t3rr0rz0n3 cada poble fa el que pot i vol, és evident. A Catalunya la cosa està molt freda gràcies a refiar-no massa dels polítics...espero que tinguem la lliçó apresa i passem de seguir votant-los\nMay 14, 2022, 12:28\nA Galiza per exemple ara sembla que BNG està començant a tenir bons resultats. Però entenc que no estiguin per la independència, allà encara han de defensar molt més la llengua. No estem al mateix punt. I això s'ha d'entendre. A Castilla y León també hi han moviments independentistes, abans amb més veu, ara no tant. Son processos que encara han de despertar molt. Andalucia al mateix\n@t3rr0rz0n3 l'únic poble que ha tingut un moviment realment potent és Catalunya...els altres ni de lluny s'acosten a la moguda catalana. Tant de bó apretin fort! @zirak @marcelcosta\nMay 14, 2022, 22:43\nJo crec que la moguda dels bascos en força moments de la historia ha superat la mobilització catalana vers la llibertat.\n@t3rr0rz0n3 @zirak @marcelcosta


La música de "Later with Jools Holland" sona des d'avui a Canal + - Regió7 :: El Diari de la Catalunya Central\nLa música de "Later with Jools Holland" sona des d'avui a Canal +\nddggirona 28.04.2015 | 00:00\nBlur presenten material en la primera entrega bbc\nAquesta nit, a partir de les 22h torna a Canal + Xtra (dial 5) l'amfitrió musical per excel·lència amb una nova temporada de vuit episodis on algunes de les bandes i artistes més destacats del panorama actual presentaran sobre l'escenari circular els seus últims treballs. La primera entrega de la 46a temporada arriba amb diversos plats forts: Blur, Laura Marling, The Vaccines, Songhoy Blues, Natalie Srass i Davina and the Vagabonds són els primers convidats del programa que es podrà veure des d'aquesta nit a Espanya, a través de la plataforma de pagament.\nEl programa Later with Jools Holland , que s'emet sense interrupció des del 1992, és el referent musical de les dues últimes dècades. Els platós de la BBC han estat testimonis de les actuacions de grans clàssics com Smokey Robinson, Leonard Cohen, Johny Cash, Sting, David Bowie, Van Morrison o Elvis Costello, al costat de bandes que van marcar un abans i un després en el món de la música, sobretot a la dècada dels noranta, com Oasis, Bjork, Sonic Youth, Radiohead, Muse, Coldplay o Green Day. Veterà músic i millor amfitrió, Jools Holland convida a cada programa a sis artistes de diferents gèneres musicals, per oferir una combinació d'actuacions i entrevistes plenes de ritme i humor.


Una jove catalana va aguantar 6 anys els maltractaments\nImatge arxiu maltractament | Pixabay\nEl drama d’una catalana maltractada: «Em vaig identificar amb les campanyes d'agressions masclistes»\nLa noia va aguantar el maltractament físic i psicològic de la que era la seva parella durant sis anys i mig\nper Júlia Navarro 10/03/2019 14:55h | Actualitzat a 2019-03-10 17:56h\nEl moviment feminista consciencia cada vegada més. Al programa ‘Via lliure’, de ‘Rac1’, van entrevistar en motiu del 8-M a la Judit, una jove catalana que va explicar la seva història: va ser maltractada durant 6 anys i mig. La noia va començar a sortir quan tenia 16 anys amb un noi de 20. Feia anys que es coneixien i ell venia d’una família desestructurada, el seu pare és maltractador.\nLa Judit en conèixer la història del noi va empatitzar de seguida i el va voler ajudar. Tot anava bé fins que al cap de tres mesos de relació la història va fer un gir de 360º i el que va començar com a una història d’amor va acabar sent un calvari per a la Judit. La seva parella no només la maltractava físicament sinó que, a més, no volia que ella treballés per tal d’evitar tenir contacte amb altres homes. També li imposava les hores d’arribada a casa fins al punt que ella va anar perdent, a poc a poc, totes les amistats.\nLa Judit ha confessat que l’amenaçava de matar-la a ella o a la gent que «més m’estimo» i, ha afegit que havia de ser a les 21.00 hores a casa si no ell l’amenaçava en matar els gats que havien adoptat «jo corria cap a casa per no fer tard». Ha explicat que com que la seva parella havia viscut tota la vida aquesta situació sabia com agredir-la: «La cara no es toca perquè és el que més es veu». Per això, eren les cames i els braços les parts del cos que duia sempre plenes de blaus, «perquè és el que et pots tapar més fàcilment».\nLa Judit sempre posava alguna excusa quan li preguntaven pels blaus que tenia al cos | Pixabay\nUn fet concret la va fer reaccionar\nLa Judit va aguantar durant sis anys i mig els maltractaments que patia diàriament per part de la que era la seva parella. Sempre que li preguntaven pels blaus que duia als braços i a les cames posava qualsevol excusa fins que un dia va passar quelcom que la va fer reaccionar: «Em va pegar a la cara. Mai m'havia pegat a la cara». Va ser llavors, quan la Judit es va mirar al mirall que va ser conscient que allò que estava patint era maltractament, «em vaig identificar amb les fotos de les campanyes de les agressions masclistes» ha declarat a l'entrevista.\nAltres notícies: Detingut l'home que va violar una jove de 16 anys a Mataró\nUna amiga la va ajudar a denunciar-lo gràcies a això, la Judit va deixar de viure un calvari i a ell li van retirar les armes que tenia a casa, perquè era caçador, i li van imposar una ordre d'allunyament d'un quilòmetre. Malgrat que ja han passat tres anys dels fets, la Judit assegura que encara no se n'ha recuperat tot i haver fet cursos i anar a la psicòloga: «Em falta sentir-me segura de mi mateixa. Sentir que no deus res a ningú i no haver-te de justificar per tot» ha afegit.\nAnar a portada Última hora Successos Última hora Violència Masclista Última hora Maltractament\nÚLTIMA HORA: 2 espanyols entre els 157 morts en estavellar-se un avió a Etiòpia\nATENCIÓ: Dos robatoris en un mateix dia a Vic


Corporalitats digitals. El 'jo' virtual i els ens digitals – A*Desk\nUn cos, en teoria, no pot tenir una veritable corporalitat i al mateix temps ser un grup de 0 i 1 en una pantalla. En el sentit estricte, la nostra identitat segueix lligada a la nostra presència física i per conseqüència, a tot allò que ens envolta. També la nostra corporalitat es veu lligada a la dimensió física de l’existència. Però alhora que la presència virtual s’accentua, la relació entre la presència física, identitat virtual i corporalitat digital es torna més difusa.\nDiversos artistes han començat a explorar la realitat digital a la recerca de formes de representació capaços de retratar aquesta identitat i corporalitat virtual. Una tasca difícil per la seva intangible naturalesa que exigeix nous contextos, eines i mètodes de treball.\nL’art digital ha aconseguit una cosa que la pintura, malgrat els seus infinits intents, no ha aconseguit i mai aconseguirà: reduir la forma humana fins a la seva més mínima essència, convertint-la en una manifestació abstracta però alhora dotada de tota la corporalitat que pot suggerir un cos en 3D amb total capacitat per representar el moviment humà.\nL’entorn digital és capaç de transformar qualsevol forma abstracta en una manifestació del moviment, des de l’acció de caminar fins a la complexa interpretació de la dansa. No parlem de gestos basats en algoritmes auto-generats. Parlem de la representació de moviments reals d’un ésser humà, que gràcies a les tècniques de captació de moviment, són recopilats, compilats i reproduïts en el seu més ínfim detall. A això se li sumen les possibilitats que els CG aporten a l’artista digital, permetent crear un entorn on la sensació d’espai és gairebé real i on la presència dels cíber-ens es manifesta a través de formes volumètriques.\nEl resultat és un nou imaginari artístic on la corporalitat es torna digital i el ‘jo’ físic s’enfronta al virtual. Un territori ple de cíber-ens que cobren vida gràcies al moviment humà.\nUn exemple d’això és CELL, obra de Keiichi Matsuda i James Alliban, una instal·lació interactiva que crea un “mirall virtual” per a la identitat digital a través del “Digital Aura” , la informació personal enllaçada que compon la identitat virtual, representada en forma de núvol conceptual. La presència virtual es mostra a través d’aquest “mirall” interactiu, on manifestacions abstractes miren l’espectador des de l’altre costat de la pantalla. CELL reuneix els conceptes d’identitat virtual i corporalitat digital. Les formes humanoides es componen de fragments d’informació, que es multipliquen a mesura que es desenvolupa la identitat virtual. Persegueixen l’espectador per la sala, recorrent el seu perímetre de manera lenta. Però el seu caminar, la seva peculiar oscil·lació i els seus membres creen un ésser digital basat en la forma esquematitzada del cos humà.\nUn altre exemples de la recerca del ‘jo’ contemporani són “Future Self” de Random Internacional, Unnamed Sound Sculpture de Onformative i Made by Humans d’Universal Everything. Totes es basen en el moviment humà, com a reflex de l’essència del ‘jo’. D’aquesta manera, una simple experiència interactiva es transforma en una recerca de la identitat. L’obra captura el moviment a través de la llum o el moviment creant una escultura virtual vivent, que es configura a partir de cada gest dels participants, creant un ens lumínic que s’estremeix al ritme dels gestos d’una persona real.\nEls tres projectes són experiments que reflecteixen que la presència del cos humà en l’entorn digital té l’oportunitat de mutar i transformar-se en la manifestació abstracta del moviment, ignorant per complet la representació real que requereix el món físic. Aquí el cos humà és modelable, capaç de ser percebut en tota la seva corporalitat tot i reduir al traç i la trajectòria d’un moviment latent i dinàmic. Tots suposen una confrontació entre l’ésser real i la seva jo virtual, més lliure i arriscat.


El cicle de l'aigua al Mediterrani, des de l'espai | Sostenible\nEl cicle de l'aigua al Mediterrani, des de l'espai\nGràcies a dades de diversos satèl·lits, l'Agència Espacial Europea ha elaborat la visió més completa que s'ha obtingut mai dels fenòmens implicats en la disponibilitat d'aquest recurs.\nA mesura que els efectes del canvi climàtic es van fent notar, la disponibilitat d'aigua dolça va convertint-se en un problema més i més gran per a gran part de la població mundial. Entendre el cicle de l'aigua i com l'ús que en fem els humans i els canvis que hem provocat en clima estan modificant alguns processos cíclics naturals és molt important a l'hora de conservar les reserves, i si fins ara força satèl·lits s'han dedicat a mesurar elements individuals del cicle de l'aigua des de l'espai, mai fins ara no s'havia descrit el cicle sencer d'una regió concreta.\nSegons explica l'Agència Espacial Europea a la seva pàgina web, i com bé sabem, el cicle de l'aigua a través dels oceans, el sòl, el gel i l'atmosfera segueix uns principis que s'han mantingut immutables durant moltíssim temps però que, ara, el canvi climàtic i l'augment sostingut de la demanda l'estan alterant. Per saber exactament què està passant, però, cal que els científics estudiïn el cicle de l'aigua de principi a fi, tenint en compte tots els processos i totes les variables. Això resulta molt complicat, és clar, perquè els satèl·lits que observen el nostre planeta aporten diversos tipus de dades que cal ajuntar i combinar de manera que el resultat sigui una imatge global coherent i comprensible.\nJustament, aquest ha estat l'objectiu d'un equip de científics que, la setmana passada, van presentar un article al Living Planet Symposium, a Itàlia, on han aconseguit aquesta imatge total per a la regió del Mediterrani, una de les més complexes i més susceptibles al canvi climàtic de tot el món. Aquí, la majoria d'aigua dolça entra al mar a través de les precipitacions i els rius del nord de la conca, però l'evaporació de l'aigua del mar supera les aportacions de totes dues fonts. Per sort, l'entrada d'aigua de l'oceà Atlàntic a través de l'estret de Gibraltar equilibra l'entrada i sortida d'aigua de manera que el mar no perdi.\nEn aquesta zona hi viu el 7% de la població del món però només hi ha el 3% de les reserves mundials d'aigua. A la zona sud del Mediterrani i a l'Orient Mitjà hi viu el 60% de la població del planeta que pateix escassedat d'aigua, és a dir, que sobreviuen amb menys de 1.000m3 d'aigua per persona i any. La pressió sobre l'aigua a la regió és molt gran, i és per això que entendre el cicle de l'aigua és clau per administrar-la correctament, especialment en una regió tan complicada i amb tanta varietat de climes, condicions meteorològiques i paisatges. Gràcies a un projecte finançat per l'ESA, però, s'han pogut ajuntar les dades de satèl·lits de diverses agències i obtenir, finalment, una visió global del cicle de l'aigua complet al Mediterrani.\nAixí, es va poder fer servir la informació d'una gran quantitat d'instruments de mesura i aplica una metodologia que fa més precises les estimacions sobre els diversos components de cicle de l'aigua a la regió, oferint una alternativa als càlculs actuals de fluxos nets d'ara entre el Bòsfor i l'estret de Gibraltar, per exemple, que són molt difícils de mesurar amb precisió. Gràcies a aquest estudi, a més, es podran calibrar els models que es fan servir a dia d'avui per predir els efectes del canvi climàtic i servirà com a guia per estudiar altres regions de la mateixa manera, amb l'objectiu de tenir caracteritzat tot el planeta en el futur.


Cavalcada de Reis 2016 | Agrupació de Cultura Popular de Castelldefels\nPosted by admin in Uncategorized\t, on06/01/2016\nLa Agrupació de Cultura Popular participa cada any a la Cavalcada de Reis amb una carrossa que canvia la seva temàtica cada any. Per exemple aquest any passat, els socis de l’agrupació van decidir que els nens participants anirien amb els vestits de les diferents activitats que es realitzen a l’agrupació, és a dir, van anar vestits de castellers, bastoners, panderos.\nA més, als Diables de Castelldefels, són els encarregats de repartir caramels i el carbó als nens que gaudeixen de la Cavalcada. Però com a diables que sóm en comptes de repartir el carbó de veritat el canviem per carbó dolç.\nÉs una de les activitats que més ens agrada fer a l’agrupació donat que veure les cares dels més petits és impagable. A més els nostres nens s’ho passen d’allò més bé repartint els caramels.\nLa il·lusió i alegria que es respira durant tot el recorregut és màgica.


El folklore mallorquí molt aplaudit per terres extremenyes\nEl folklore mallorquí triomfa per terres extremenyes\nXavier R. | 18/08/2013 | Seccions: Al Dia, Cultura, Entitats Ciutadanes\nEntre els dies 10 i 15 d’aquest mes d’agost, el grup “Aires d’Es Pla de Marratxí” ha estat a terres extremenyes, participant a diferents festivals folklòrics internacionals, en els que ha pogut exhibir la riquesa i plasticitat de la música i els balls populars mallorquins. Varen participar-hi un total de 39 músics i balladors.\nTres varen ser les actuacions d’Aires d’Es Pla a terres extremenyes, en tres diferents festivals folklòrics i en cadascuna d’elles els mallorquins varen ser els primers en fer-ho. Hem d’explicar que cap dels festivals no eren concursos i que, per tant, no es tractava d’una competició, sinó d’una mostra de diferents cultures i folklores d’Espanya i del món.\nLa primera de les actuacions va ser el dilluns, dia 12 al II Festival Internacional Casas de Don Pedro, en el que després d’inaugurar-lo, com ja hem comentat, i de ballar durant uns 30 minuts, varen ser seguits pel grup folklòric Uzory (Rússia) i pel grup folklòric organitzador, Valdemel (Ribera del Fresno -Badajoz-). Els components del grup marratxiner varen posar-se, per aquesta ocasió, els vestits tradicionals de la pagesia mallorquina.\nLa segona de les actuacions, l’endemà, dimarts, va ser més curta (uns 20 minuts) i també varen ser els nostre grup l’encarregat de fer la primera actuació del XXIX Festival Internacional de la Baja Extremadura, que es celebrava a Ribera del Fresno i que va tenir lloc després d’un cercaviles de tots els grups participants pels carrers del poble. Després de l’actuació dels nostres representants varen actuar els altres sis grups representants d’altres indrets d’arreu del món: Rússia, Panamà, Bulgària, Veneçuela, Senegal i els extremenyes del grup Valdemel. Per aquesta ocasió, els components del grup d’Aires d’Es Pla, varen canviar la vestimenta pagesa per roba d‘anar mudats (la que s’utilitzava els diumenges i dies assenyalats) i alguns, fins i tot, varen anar vestits de senyors, amb profusió de teles de seda, domassos, elaborades randes, joies i, per suposat, sense que faltassin les mantellines.\nLa tercera, i darrera de les actuacions, va ser el dimecres, dia 14, a Fregenal de la Sierra, dins el marc del 32 Festival Internacional “de la Sierra”. En aquesta ocasió i donat que el festival durava varis dies, just varen ser dos els grups actuants: primer Aires d’Es Pla, que va anar seguit del grup folklòric panameny. Cadascun dels dos grups actuants, va fer-ho per espai d’uns 40 minuts. Per aquesta actuació, els mallorquins varen combinar les indumentàries dels dos dies anteriors i així mentre uns anaven de mudat, els altres anaven vestits amb roba de diari de pagès…\nContrasts i semblances culturals\nEl grup mallorquí va agradar molt als tres lloc on va actuar i si bé i com ja hem explicat, no es tractava d’un concurs i no havia punts, ni guanyadors, els nostres balladors i músics varen escoltar llargs aplaudiments després de les seves actuacions i varen escoltar, després elogis i comentaris. Els components del grup Aires d’Es Pla varen també recollir les impressions de part del públic assistent i d’alguns components d’altres grups folklòrics. En aquest sentit els extremenys els hi varen dir que es sentiren identificats amb algunes de les peces interpretades pels mallorquins, com quan es tractava de fandangos o jotes, ja que també formen part del seu folklore, si bé varen quedar sorpresos pel més ràpid ritme de les jotes mallorquines envers les seves.\nUn dels aspectes més a tenir en compte i que dona fe de l’esforç dels components del grup marratxiner és les altes temperatures en les que es varen trobar i que feien que les actuacions, enfundats dins els vestits tradicionals, presentassin una dificultat afegida, malgrat que les actuacions es feien els vespres.\nDeixam per una altra crònica alguns aspectes del viatge, relatius a l’intercanvi cultural amb els altres grups folklòrics, com quan els marratxiners varen jugar (i guanyar) un partit de futbol contra els russos.\nAires d’Es Pla de Marratxí va ser fundant en 1979 per Bernat Cabot i està format per uns quaranta músics i balladors. Cabot n’és el president i Diego Fernández és el secretari i tresorer. Actuen habitualment amb motiu de les festes més assenyalades de Marratxí, com la Fira del Fang o les Festes de Sant Marçal, i a molts altres trobades de grups folklòrics o actuacions, arreu de tot Mallorca i gairebé tots els anys són convidats a festivals internacionals fora de l’illa.\nNota: Totes les fotos que acompanyen aquesta notícia i la presentació inclosa han estat facilitades pels propis protagonistes, els components d’Aires d’Es Pla de Marratxí\nEtiquetes: Aires des Pla de Marratxí, Folklore


Programa europeu leonardo da vinci: el 2 de setembre comença el procés de selecció per a marxar a l'estranger. - Notícies - Oficina Jove\nPrograma europeu leonardo da vinci: el 2 de setembre comença el procés de selecció per a marxar a l'estranger.\nNactional 06 Setembre 2011\nEl projecte "Care for diversity, developing intercultural skills in social work", gestionat per l?associació Nexes Interculturals de Joves per Europa, preveu pel 2012 l?estada de 12 joves a diferents països europeus (Itàlia, Portugal, França i Suècia) per realitzar una pràctica laboral i un programa sociocultural d?inserció.\n- Desenvolupar habilitats lingüístiques, interculturals, d’adaptació i professionals dels joves titulats en treball, educació i/o integració social.\n- Donar a conèixer altres realitats i models d’integració social a diferents països.\n- Duració : 13 setmanes\n*** Durant l’estada (3 mesos)\nA partir del 2 i fins al 19 de setembre els candidats interessats als destins de França i Itàlia podran enviar a Nexes (a la adreça e-mail a baix) les seves candidatures amb formulari, CV i carta de motivació. Del 22 de setembre al 5 d'octubre es realitzaran les seleccions. Els resultats de les seleccions seran públics el 10 d'octubre.\nInteressats contactar amb el servei de mobilitat internacional de l'Oficina Jove del Vallès Oriental.\nPl. Església 8 de Granollers - altell del Gra Equipament Juvenil\nTots els dijous de 16.30 a 20'30h\n(cal trucar per demanar cita prèvia)\nO bé a Nexes Interculturals de Joves per Europa\nTel: 93 442 71 67\nQMTjHm fygcovvwabcy, [url=http://pmyscrsyyfpy.com/]pmyscrsyyfpy[/url], [link=http://teqkbhatztos.com/]teqkbhatztos[/link], http://dlejbjmtapdz.com/\nY8DayF indjtngbmawj, [url=http://eyytkmfqcwuu.com/]eyytkmfqcwuu[/url], [link=http://isootbbwgxhr.com/]isootbbwgxhr[/link], http://zywsegxnijbr.com/


Ecosistema: Cultura popular > Gastronomia i cuina > Cuina del mar\nPlat de barca, plat de festa\nDiferents poblacions, De juny a agost\nEl color del rossejat\nLa cuina a la barca\nBrou de morralla"\nRossejant els fideus\nRossejant els fideus a Calafell\nParticipants del Concurs de Rossejat l'Ametlla de Mar\nPubilla amb un rossejat de concurs\nServint el rossejat\nUn plat de barca\nEl rossejat és un plat d’origen mariner propi de les comarques del sud del Principat de Catalunya i nord del País Valencià. És especialment popular a les Terres de l’Ebre (Baix Ebre, Montsià..), al Baix Penedès, Tarragonès i Baix Maestrat. També és conegut a l’Empordà (l’Estartit, l’Escala, Palamós…).\nCom molts altres plats de mar, fou inventat pels mariners i pescadors a partir dels brous que feien -molt probablement damunt de la barca després d’una intensa jornada de pesca- amb els peixos capturats que sabien que no es podien vendre perquè ningú volia.\nDe fet, el rossejat no és res més que un plat “a banda”, sorgit a partir d’un caldo de peix. El brou de peix es pot fer de moltes maneres, però sol incloure trossos de petits peixos blancs d’espina (la morralla), peix de sorra (caps de rap i de lluç, aranyes...) i, molt especialment, peix de roca (escórpora, nero, congre…) i crustacis (galeres, escamarlans, gambes…). El rossejat es pot fer a partir dels dos tipus de brous de peix tradicionals de la cuina catalana: el fumet i el suquet. El fumet és un brou de peix al que se li afegeixen algunes verdures (api, pastanaga, porro, ceba…) mentre que al suquet també hi ha trossos grans de peixos blancs (rap…), patates i tomàquet (fet que li confereix el seu color rogenc característic).\nEn la majoria d’ocasions, està fet amb fideus (molt prims) i s’anomena rossejat de fideus, fideus rossos, fideus rossejats o simplement rossejat. En alguns casos està fet amb arròs i aleshores s’anomena rossejat d'arròs o arròs rossejat. A l'Illa de Tabarca d’aquest arròs fregit i bullit amb brou de peix, en diuen “arròs sense res”, i a Sant Carles de la Ràpita, Les Cases d’Alcanar, “arròs a banda”, com al País Valencià, que també és rossejat (fregit) però amb d’altres ingredients.\nHi ha moltes maneres de fer el rossejat però totes comparteixen dos trets essencials: es fa a base d’un bon brou de peix i els fideus (o l’arròs) es couen mitjançant una tècnica especial.\nUna tècnica distintiva que fa trempar els fideus\nEl tret distintiu del rossejat, el que li confereix singularitat respecte a altres plats mariners semblants, és la tècnica culinària amb què es prepara. Tal i com el seu nom indica, el secret es basa en rossejar (fer tornar ros, enrosir) els fideus o els grans arròs abans de posar-los a bullir amb el brou de peix. Per a fer-ho, es posen dins un recipient amb oli a foc lent i es van remenant poc a poc fins que assoleixen un color fosc. No es tracta de fregir, sino senzillament de daurar. Aquesta tècnica acompleix la important funció de segellar el midó, de manera que el producte aconsegueix xuclar tot el sabor del brou però no queda pastós, sinó ben sec. De fet, per efecte d’aquest procediment, quan es posa el brou de peix dins el recipient amb els fideus enrosits, aquests al final de tot “trempen”, es posen drets, fet que s’interpreta com que ja estan cuits.\nPopularment anomenat “fideuà”\nAl Principat de Catalunya aquest plat s’anomena erròniament “fideuà” i s'acostuma a servir amb trossos de sèpia, gambes i acompanyat d'allioli.\nNo s’ha de confondre però, el rossejat, ni la "fideuà" catalunyesa amb la fideuada original valenciana (de Gandia), que es fa amb sofregit i duu marisc i fideus gruixuts (és com un arròs mariner), ni amb altres plats de fideus a la cassola, que són caldosos i també són fets amb fideus gruixuts. Tampoc s’ha de confondre amb cap tipus d’arròs (arròs caldós-a la cassola, paella, etc).\nEl rossejat a les festes\nEl rossejat és un dels plats més presents en les celebracions festives dels pobles del litoral, ja siguin festes populars, trobades amb amics o àpats familiars. De fet, com a plat elaborat i menjat col·lectivament en contextos festius, comparteix protagonisme amb les calçotades, cargolades, sardinades i uriçades que en els darrers temps tant s’han popularitzat.\nHi ha diverses festes populars que tenen per protagonista exclusiu al rossejat: la Diada dels Fideus Rossejats de l’Ametlla de Mar i el Rossejat popular de Calafell, que tenen lloc a principis de juny (pels volts de Sant Elm-2 de juny), i el Concurs de Fideus Rossejats que té lloc en el marc de les Festes de Sant Pere del barri del Serrallo de Tarragona, pels volts del 29 de juny. A Cambrils es fan les Jornades dels Fideus Rossos a finals d’abril-principis de maig.\nDiversos autors, / Llibres de la Drassana\nAquest llibre versa sobre la gastronomia essencial de la València marítima: ...\ncomprar Cuina de mar. Memòria gastronòmica d’una família de pescadors\nA la cuina d’una família de pescadors de la primera meitat del segle xx, ...\ncomprar La cocina a bordo y otros fogones\nBermejo, Pep / Editorial Juventud\nUn llibre pensat per oficiar de ranxer en un vaixell, o a la més estable ...\ncomprar Cambrils. La mar, la terra, la taula\nUna mirada a Cambrils, amb els ulls d’en Rafael López-Monné, la ploma de ...\nLa cuina de la gent de mar de la Costa Brava\nDiversos autors, / Museu de la Pesca\nAquest llibre és fruit d’un llarg treball de documentació de la cultura ...\ncomprar La Vilanova i la Geltrú de mar -de la via avall- Ranxos i Ranxaires\nEn aquest llibre, els ranxaires -cuiners del mar- vilanovins ens dónen ...\nTeniu a les mans una obra que s'endinsa pel meravellós món del mar i l'aigua ...\ncomprar La cuina de la Costa Brava i el Pirineu de Girona\nFàbrega i Colom, Jaume / Viena Edicions\nLa Costa Brava i el Pirineu de Girona han donat nombrosos genis en gairebé ...


Una lliga a porta tancada: islamisme, ultres i màrtirs\nUn any després dels fets de Port Saïd ha tornat la lliga d'Egipte\nCARLES VIÑAS BARCELONA 06/02/2013 00:00\n260x366 Una lliga a porta tancada: islamisme, ultres i màrtirs / AKHMED KHALED / EFE Una lliga a porta tancada: islamisme, ultres i màrtirs / AKHMED KHALED / EFE\nEl 2 de febrer es va reprendre la lliga de futbol egípcia amb una jornada en què els grans clubs de la capital, l'Al-Ahli i el Zamalek, van guanyar els seus partits. Gairebé un any després de l'aturada del campionat arran de la tragèdia de Port Saïd, quan van morir a l'estadi 72 aficionats de l'Al-Ahli, la Federació Egípcia de Futbol (EFA), en una decisió controvertida, ha decidit reiniciar la competició.\nEl ministeri de l'Interior va autoritzar amb condicions la represa del torneig. Els partits es disputarien a porta tancada i en terrenys de joc propietat de l'exèrcit, com l'Estadi de Defensa Aèria del Caire, on l'Al-Alhi va debutar com a visitant contra el Ghazl al-Mahala Sporting Club. De fet, el conjunt de la capital jugarà com a local a l'Estadi de l'Acadèmia Militar. Entre els divuit equips que competiran pel títol no hi serà l'exclòs Al-Masri, l'equip local el dia de la tragèdia de Port Saïd.\nLa polèmica va esclatar quan, en conèixer l'anunci de l'EFA, els seguidors radicals es va rebel·lar. Un dels col·lectius més actius, els Ultras Ahlaui (UA07) de l'Al-Ahli, van rebutjar que es juguessin partits abans no fossin jutjats els encausats per la massacre de Port Saïd. Després de diverses manifestacions van aconseguir -un cop més- aturar l'inici del campionat.\nEl veredicte del tribunal que va condemnar a mort a 21 dels implicats en els fets ha donat llum verda a la lliga. La sentència ha possibilitat la disputa del primer partit, l'esmentat Ghazl al-Mahala - Al-Ahli, un matx que ja va fer saltar espurnes el 2011 quan els aficionats del conjunt blanc-i-blau d'Al-Mahalla al-Kubra van envair el terreny de joc després del segon gol dels cairotes.\nEn el partit d'enguany l'ambient de silenci estremidor es va trencar després del xut de Dominique Da Silva que suposà l'únic gol del partit. En la seva celebració el davanter maurità de l'Al-Ahli va mostrar una samarreta amb la llegenda "Mai us oblidarem", el seu particular homenatge als seguidors del club morts el febrer passat. I és que els gestos de record a les víctimes han sovintejat d'ençà de la massacre.\nEl suport del seleccionador\nEntre els més significatius destaquen els protagonitzats per Bob Bradley, el seleccionador nord-americà d'Egipte, que ha ofert suport moral i monetari a les famílies de les víctimes, i Mohamed Aboutrika, el jugador més popular d'Egipte i, fins fa pocs dies, la gran estrella de l'Al-Ahli. L'assassí de la rialla, com se'l coneix per la seva afabilitat, ha abandonat aquesta temporada el futbol egipci per fitxar pel Baniyas Sports Club, un equip dels Emirats Àrabs Units. En aquesta nova etapa lluny del futbol egipci -que mai va abandonar tot i tenir ofertes milionàries- el veterà migcampista lluirà el dorsal 72 per homenatjar els màrtirs de Port Saïd. Aboutrika va ser un dels jugadors que van viure en primera persona la tragèdia en veure morir un seguidor als seus braços als vestidors. L'experiència va ser tan colpidora que va afirmar: "No tornaré a jugar a futbol". Després de negar-se a participar en la Supercopa d'Egipte, el futbolista ha decidit abandonar el país als 34 anys per poder tornar a gaudir de la seva professió. Abans, però, va jugar el Mundial de Clubs i va marcar el gol que va classificar l'Al-Ahli per a les semifinals.\nMentrestant, els Ultras Ahlaui, a banda de recordar als 74 màrtirs (els 72 de Port Saïd més dos joves morts durant l'anomenat divendres de la ira i la manifestació davant el Consell de Ministeris), s'han erigit en una de les forces més rellevants de les mobilitzacions contra el president Mursi. Decebuts amb el gir autoritari pres pel líder dels Germans Musulmans s'han organitzat per fer front a les autoritats islamistes. Més enllà de proclames ideològiques, els ultres són partidaris d'una revolució real que alteri les estructures de poder del país, entre les quals hi ha la policia, el seu objectiu a batre després d'anys d'esbatussades. Allunyats dels estadis han dut la seva lluita als carrers.


Més de 200 persones caminen per la igualtat a Lleida - Teleponent\nInici Actualitat Més de 200 persones caminen per la igualtat a Lleida\nMés de 200 persones caminen per la igualtat a Lleida\nMés de 200 persones han participat aquest matí en la Caminada Internacional de les Dones, que ha tingut la sortida i l’arribada al turó de la Seu Vella. La regidora de Polítiques per la Igualtat, Sara Mestres, ha donat suport a aquesta activitat que fa cinc anys que s’organitza i que acaba d’una manera singular: fent una abraçada a la Seu Vella perquè sigui declarada Patrimoni Mundial de la Humanitat per la Unesco.\nEl recorregut de la caminada ha girat entorn de carrers amb noms de dona per posar en relleu el seu paper. Des de Dona Balàfia, entitat organitzadora, s’intenta donar visibilitat a aquests carrers, els quals són descoberts per molts dels participants en la caminada, com és el cas de la plaça 8 de Març, on es fa l’acte institucional d’aquest dia internacional.\nDona Balàfia organitza la caminada juntament amb l’AV Balàfia i els Amics de la Seu Vella. La proposta s’inclou dins del programa Caminades 2016 que promou la Coordinadora Lleida Camina, formada per diverses entitats interessades en la promoció de l’esport i l’exercici saludable. Per aquest 2016 ha previst vint-i-tres caminades, amb sortides temàtiques que combinen l’esport i la salut amb aspectes culturals, lúdics i familiars. D’aquesta manera, els caminants poden gaudir de la natura, del patrimoni urbanístic i de l’esport.\nLa propera sortida prevista és la Cursa de la Dona Nayox, prevista pel pròxim diumenge, a la canalització del Segre, davant de la Paeria.\nArticle anteriorEl COU d’Àger bateja un nou telescopi amb nom de dona\nArticle següentEls Mossos detenen un home a Mollerussa per tinença il•lícita d’armes


El Suprem anul·la l'acomiadament d'una professora de religió per haver-se divorciat\nL'arquebisbat de Valladolid li va dir que la seva situació no concordava amb els postulats de la vida cristiana\nBarcelonaEl Tribunal Suprem ha anul·lat l'acomiadament d'una professora de religió a qui van fer fora de l'escola concertada on treballava, a Tordesillas (Valladolid), per haver-se divorciat. L'arquebisbat de Valladolid li va retirar el requisit d'idoneïtat per continuar treballant al centre al·legant que la seva situació no concordava amb els postulats de la vida cristiana. La dona s'havia casat per segona vegada per la via civil, però l'arquebisbat entenia que havia d'haver anul·lat el primer matrimoni.\nD'acord amb la decisió de l'arquebisbat, la Junta de Castella i Lleó va rescindir el contracte de la docent. Ara el Suprem obliga la conselleria d'Educació a readmetre la professora i a pagar-li tot el sou que va deixar de cobrar des del 2017 –quan va ser acomiadada– fins avui. Segons els magistrats, l'acomiadament va vulnerar els drets fonamentals de la treballadora.\nA la dona l'havien contractada com a professora el curs 2001-2002. Segons consta a la sentència, la delegada d'Ensenyament de l'arquebisbat va informar els seus superiors de la situació matrimonial de la dona. Els magistrats destaquen que fins aquell moment la professora no havia estat objecte de cap queixa. De fet, la dona havia tornat a separar-se després del matrimoni civil i convivia amb una altra parella. Tot i així, la delegada de l'arquebisbat va informar la docent que la seva situació no concordava amb els postulats de la vida cristiana i li va suggerir que anul·lés el seu primer matrimoni per la via religiosa. Finalment, l'arquebisbat li va retirar el perfil d'idoneïtat i la conselleria d'Educació de Castella i Lleó va acabar acomiadant-la.\nLa sentència compta amb un vot particular d'un magistrat que no discrepa de la decisió del tribunal però sí de l'argumentació que fa la resta de la sala.


CINEMA FAMILIAR - LA MAMA MUU TORNA A CASA - Sortir amb nens\nAgenda » Activitats familiars » CINEMA FAMILIAR – LA MAMA MUU TORNA A CASA\nLa mama Muu, torna a casa. Un fabulòs musical!\nDirigida per Christian Ryltenius\nA diferents Cinemes de Catalunya\nKinoestrena, sessió de gala a Barcelona, Lleida i La Garriga\nEl dia que una cigonya viatgera arriba a la granja, la Mama Muu es planteja una pregunta: “On és casa meva realment?”\nCom pot saber del cert que el seu prat i la granja on viu són realment casa seva? Podria ser que hi hagués algun altre lloc encara millor en la immensitat del món?\nEl Corb intenta explicar a la seva amiga que no sempre es viu millor als camps dels altres. Però a vegades un s’ha de perdre per tornar a trobar el camí cap a casa.\nQuantes aventures es poden viure arreu del món? I a una granja? La Mama Muu torna a casa, és una història dolça i commovedora sobre l’amistat i sobre trobar el nostre lloc al món.\nLa Mama Muu és una vaca que no s’avorreix mai. En lloc de jeure a un prat, prefereix provar coses noves, com fer la vertical, anar en monopatí o fer submarinisme! Cada dia viu un munt d’aventures.\nInspirada per les històries de terres llunyanes, la Mama Muu decideix marxar de la seva parcel·la i emprèn un llarg viatge. Però el Corb no comparteix el seu entusiasme, i no vol anar enlloc. Això posa a prova la seva amistat!\nBasada en els llibres i cançons sobre Mamma Moo and the Crow creats per Jujja i Tomas Wieslander amb il·lustracions de Sven Nordqvist i el guió de Mamma Moo and the Crow out in the world de Jujja Wieslander.\nDurada: 63 minuts\nMira els cinemes on podreu veure La Mama Muu: Cinemes_estrena_Mamamuu\nA Barcelona, Lleida i La Garriga, l’estrena es torna en sessió de gala on tindrem l’oportunitat de cantar, ballar i fer sonar les campanes al ritme de les melodies d’aquesta nova pel·lícula amb la cantant, violinista, percussionista i musicoterapeuta Laura Peinado que introduirà el pùblic a través de la música i la percusió en les arts de la metamorfosi. Durant la sessió es podrà cantar les cançons de la protagonista Mama Muu, moure com a quadrúpedes, aprendre a fer sonar un esquellot com es fa en aquest fabulós muuusical!\nATENCIÓ! És molt important que tots els infants vinguin a aquestes sessions de Kinoestrena amb una campana, campaneta o picarol.\nJCA Cinemes Lleida-Alpicat Dissabte 14 de maig, a les 17.00 h\nCine Alhambra Dissabte 21 de maig, a les 16:00 h\nCinemes Girona Diumenge 15 de maig, a les 16.00 h\nZumzeig Cinecooperativa Diumenge 22 de maig a les 17.00 h\nMira la cartellera AQUÍ\nMama Muu és la nova pel·lícula de Pack Màgic que suma un catàleg de més de 40 films infantils en català, castellà i basc.\nLa distribuïdora es caracteritza per posar especial atenció a propostes audiovisuals compromeses amb la diversitat, la sensibilitat estètica, l’educació emocional i la transmissió de valors socials i culturals.\nPer a infants a partir dels 3 anys\nA diferents cinemes de Catalunya a partir del 21 de gener de 2021\nNo hi ha res que la Jana desitgi més que una mare.\nEls seus 8 anys de vida els ha viscut a l’orfenat La Ginesta. Un dia, un Volvo Amazon atrotinat, apareix de la llunyania i en surt una goril·la que tria la Jana per viure amb ella.\nLa Jana marxa amb la goril·la i ben aviat s’adonen que tenen més coses en comú del què pensaven.\nPerò malauradament, tot just quan comencen a sentir-se bé juntes, el Tord, del govern municipal, apareix i les amenaça de tornar la Jana a l’orfenat.\nAquest film d’animació en 2D combina molt bé els personatges pintats a mà amb un disseny preciosista dels decorats. La seva realització es va perllongar durant tres anys, i la seva directora va comptar amb un equip de Suècia, Noruega i Dinamarca.\nPremis i festivals: Guanyadora del premi Enfants Terribles al Festival Internacional de Gijón, 2021; nominada als Premis de Cinema Europeu, 2021; seleccionada al Festival d’Annecy, 2021 i al Meu Primer Festival, 2021.


El PSG podria haver rebutjat l'oferta del Barça per Neymar\n'RMC Sport' assenyala que el club parisenc ha rebutjat l'oferta blaugrana per Neymar\nThomas Tuchel durant l'entrenament d'aquest matí amb el PSG PSG\nBarcelonaEl futur de Neymar podria allunyar-se de Barcelona. 'RMC Sport' publica aquest dijous que el París Saint-Germain hauria rebutjat l'oferta que va presentar-li dimarts el Barça, uns 130 milions d'euros i dos o tres futbolistes de la plantilla. El club parisenc no veuria amb bons ulls vendre la seva estrella a canvi de futbolistes i diners. El mitjà francès explica que el PSG creu que no hi ha marge de temps suficient per tancar totes les arestes de la negociació.\nEntén que no podrà convèncer els futbolistes del Barça que entrarien en l'intercanvi per Neymar. 'RMC Sport' fa referència a Ivan Rakitic i Ousmane Dembélé, el principal candidat a deixar el Camp Nou si el brasiler tornés a vestir de blaugrana. Sense intenció de posar noms sobre la taula, el PSG demanaria 222 milions d'euros per Neymar i se centraria exclusivament en una quantitat econòmica.\nNeymar no jugarà amb el PSG\nLes lesions de Edinson Cavani i Kylian Mbappé a l'últim partit de Lliga no han canviat els plans del PSG: Neymar no jugarà fins que es resolgui la seva situació, segons assegura la premsa francesa. El davanter es quedarà, d'aquesta forma, fora de la convocatòria per a la jornada de lliga una setmana més. No formarà part del grup per enfrontar-se aquest divendres al Metz.\nfutbol Cas Neymar NEYMAR Barça


lodeinternet, autor a Gremi de Llibreters Mallorca\nEl sector del llibre ja fa anys que viu molts de canvis. La pandèmia n’ha accelerat alguns i n’ha bloquejat d’altres. Tot succeeix molt de pressa i molts cops no […]\nA càrrec de Maria Barbal, 28 de octubre 2021 Bon vespre, dignes autoritats, amigues i amics,Sé que avui, aquí, em dirigeixo a persones convençudes com jo mateixa de la importància […]\nMicrorelats d’estiu. Part III: Ell i ella\nL’estiu és un dels moments ideals per a deixar-se endur per la màgia dels llibres. Descobreix la història d’aquest microrelat i el significat dels llibres. I per a tu, què signifiquen els llibres aquest estiu?\nUs deixam una selecció de llibres recomanats per els nostres llibreters i llibreteres per a gaudir de la lectura el que resta d’estiu. Trobaràs llibres de tots els gèneres i per a totes les edats!\nMicrorelats d’estiu. Part II: Carla\nL’estiu és un dels moments ideals per a deixar-se endur per la màgia dels llibres. Descobreix la història de na Carla en aquest microrelat i el significat dels llibres. I per a tu, què signifiquen els llibres aquest estiu?\nLlibres per a acabar bé l’estiu (part 1)\nL’estiu és un dels moments ideals per a deixar-se endur per la màgia dels llibres. Descobreix la història d’en Roc en aquest microrelat i el significat dels llibres. I per a tu, què signifiquen els llibres aquest estiu?


Inici > M’agrada el pare Abella\nEl superior general dels Missioners Claretians i vicepresident de la Unió de Superiors Generals –que agrupa els superiors de totes les ordes religioses del món- va estar de nou  a la Llibreria Claret . I em va agradar per l’enfocament que va donar al tema de la Nova Evangelització. A vegades això de la Nova Evangelització alguns s’ho agafen com una nova reconquesta d’Europa, o com anem a fer la superoferta del mes a veure si tornen a pujar les ventes.\nEn canvi, el lleidatà Josep Maria Abella , que des de jove va viure la seva missió pastoral al Japó, ho enfoca d’una altra manera. No faré el resum de la ponència (haver-hi anat, que estava ben ple) però només cal apuntar algunes actituds que va associar amb aquesta Nova Evangelització, de cara també al proper Sínode  sobre aquest tema en el qual hi participaran deu superiors generals. La Nova Evangelització com una tasca que només es pot fer en diàleg amb el món al qual es vol oferir l’Evangeli i amb un clar compromís amb la promoció de la justícia perquè sigui creïble.\nPD: Aquí hi ha la crònica de l'acte de la Fundació Claret .\nURL d'origen: https://www.catalunyareligio.cat/ca/blog/laeto-animo/m-agrada-pare-abella-171208


Lluna – Astronomia\nSatèl·lit artificial vs natural\nLa imatge mostra els dos satèl·lits més importants de la Terra: un de natural, la Lluna, i un d’artificial la ISS (Estació Espacial Internacional). La Lluna es va formar fa aproximadament 4.500 milions d’anys a partir del material expulsat en col·lisionar un protoplaneta anomenat Tea amb la Terra, aleshores una bola de material incandescent. Pel…\nGràcies als de casa per a muntar-me el telescopi a la única habitació que dona al sud. i poder fer unes imatges de la lluna per la finestra encara que no em pugui moure.\nEls Déus s’han enfadat\nPuc imaginar-me els nostres avantpassats un dia com avui, la lluna va desapareixent de mica en mica fins a tornar-se vermella. Si ara encara en el segle XXI a tots els diaris surt l’horòscop que no te cap mena de rigor científic i en el quiosc es més fàcil trobar una revista de tarot o…\nFer pujar els colors a la Lluna\nLa Lluna, tot i semblar grisa i blanquinosa, ens pot sorprendre moltíssim. Té moltes tonalitats de colors a causa dels minerals que hi ha a la seva superfície. Amb uns petits retocs fotogràfics de contrast i lluminositat, podem observar clarament diferents zones al nostre satèl·lit gràcies a la diferent reflexió de la llum que fan…\nCuriositats de la lluna\nCuriositats de la Lluna. Per què hi han marees? Imagineu-vos que la Lluna és com un imant que atreu tot el que hi ha a la superfície de la Terra. Les parts sòlides com les muntanyes no es mouen, però l’ aigua sí. La marea alta es produeix quan la distància entre la Lluna i…\nLlums i ombres d’una X\nTot els mapes del tresor marquen el lloc exacte on es troba amb una X. Pregunteu-ho, si no, a qualsevol pirata o a l’Indiana Jones. Mirant al cel, l’altre dia, vaig descobrir una X enmig d’uns cràters lunars. I si el relleu de la Lluna fos un immens mapa el tresor? Seria màgic, oi? Però no….\nDarrerament alguns homes del temps tendeixen a exagerar qualsevol esdeveniment astronòmic, elevant a nivells exponencials un petit fenomen sense excessiva importància com la “Blue Moon” del 31 de gener del 2018. Així d’entrada, amb aquest nom, el fenomen sembla que promet. Uaaauuuu !!! La Lluna blava, serà com un barrufet rodo o com el “coco”…\nUna espera amb recompensa\nNormalment, arribo tard a casa, carrego la furgoneta amb presses, surto volant cap al lloc d’observació, descarrego i munto tot l’aparellatge. I, quan aixeco la vista cap al cel, ja és fosc. Tot a punt per mirar estels, per fotografiar nebuloses, per identificar planetes o galàxies. L’altre dia, però, vaig anar amb temps, sense presses i,…\nLa primera fotografia de la Lluna és del 1839\nAra fa 177 anys, Louis Daguerre va fer la primera fotografia a la Lluna. Va ser l’inventor del daguerreotip, el primer enginy fotogràfic consistent en una placa de coure, coberta amb una solució de plata que era exposada a la llum durant uns trenta minuts. La imatge es revelava amb vapors de mercuri. Avui, pràcticament qualsevol de nosaltres amb…\nRegala el millor de tu a l’univers. Bones festes !!!


Primària i ESO: Excel·lents resultats en les proves externes – Col·legi Sant Miquel\nAquesta setmana han sortit els resultats de les proves externes de 6è de Primària de la Generalitat. Com en cursos anteriors, els resultats dels nostres alumnes han estat excel·lents, i s’afegeixen als bons resultats que vam obtenir a 4t d’ESO. Els nostres alumnes es troben majoritàriament en la franja alta, molt per sobre de la mitjana de Catalunya i dels centres de la nostra tipologia, en totes les competències avaluades, que són Català, Castellà, Anglès, Matemàtiques, i Científico-tecnològica. Podem congratular-nos pels resultats globals obtinguts, que ens esperonen a continuar en la línia pedagògica de rigor acadèmic que ens caracteritza.\nEl Departament d’Ensenyament impulsa aquesta prova que avalua algunes de les competències bàsiques que els alumnes de 6è de Primària i de 4t d’ESO necessitaran tant per seguir estudiant com per entrar al món laboral: comprendre el que llegeixen, expressar-se amb claredat i correcció, tenir un domini bàsic d’una llengua estrangera i resoldre problemes matemàtics, tecnològic i científics semblants als de la vida quotidiana.\nBy Laura Viñals|2018-06-22T09:48:04+02:0022 juny, 2018|Reconeixement|0 Comentaris


Dimecres, 16 d'Octubre de 2019 12:16\nEl Consell de Formentera, a través de l'àrea d'Igualtat i LGTBI, ha presentat avui el cartell d'activitats organitzades per commemorar el Dia de la despatologització trans* que se celebra el tercer cap de setmana d’octubre. La consellera de l'àrea, Vanessa Parellada, ha recordat que amb aquest cartell d'activitats “es pretén normalitzar i fer visible la diversitat d’identitats de gènere i apartar-les de les seves connotacions patologitzants”.\nEl pròxim dimarts 22 d'octubre a les 20.00 h a la Biblioteca Marià Villangómez es farà una xerrada col·loqui sobre el llibre Todos los parques no son un paraíso a la qual assistirà el mateix escriptor Antoni Roig Roselló. Aquesta novel·la escrita al 1977 és el relat en primera persona d'Antoni un home que estava atrapat entre dos amors, la seva vocació religiosa i la seva orientació homosexual. El 1977 aquesta novel·la va ser finalista del Premi Planeta i arrel la seva publicació l'autor va ser expulsat de l'ordre de los Carmelitas Descalzos. L'acte serà presentat per Toni Martí (Sa clau de s'armari) i Miquel Costa (Espai_F).\nEl dimarts 29 d'octubre a les 19.00h a la Sala de Cultura-Cinema es projectarà la pel·lícula documental Me llamo Violeta. Un film de 76 minuts de durada. El seu argument es basa en què als sis anys, Ignacio, fill de Nacho Vidal i Franceska Jaimes, va dir als seus pares: “Soy una niña, me llamo Violeta”.\nAquest commovedor documental tracta sobre la diversitat de gènere i captivà el públic del Festival de Cinema de Màlaga, on fou guanyador del Premi del Públic i el Premi d'Amnistía Internacional en el DocsBarcelona. Després de la projecció es farà un col·loqui amb presència de membres de l'associació Transitam. En aquest col·loqui una mare d'una jove trans* de 18 anys explicarà la seva experiència, i una persona que està fent el transit explicarà en primera persona aquesta vivència.\nA més, durant aquest mes d’octubre es faran diverses activitats i tallers per treballar els estereotips i la diversitat de gènere i el mite de l’amor romàntic amb alumnes de l'IES Marc Ferrer. “Hem volgut potenciar la informació entre el jovent de l'illa, per normalitzar la diversitat de gènere existent, en aquest moment vital tant sensible com és l’adolescència en la construcció de la identitat”, segons ha explicat la consellera.\nVanessa Parellada ha recordat que a més d'aquestes activitats, des de la seva àrea treballen de manera transversal amb la resta d’àrees del Consell, en especial la de Cultura per incloure dins la programació cultural obres de temàtica LGTBIQ+ “perquè la diversitat sexual i de gènere ha d’estar present amb tota normalitat a tots els àmbits i durant tot l'any, no només al volant de les dates reivindicatives assenyalades”.\nBelén Alvite obre aquest dijous el cicle ‘Xerrades per a famílies i docents’\nDimarts, 8 d'Octubre de 2019 13:38\nLa directora del Centre d'Estudi i Prevenció de Conductes Addictives (Cepca) d'Eivissa, Belén Alvite, obre aquest dijous el cicle “Xerrades per a famílies i docents” amb la conferència Bencriats: Claus per educar els nostres fills i filles, que se celebra a les 17 hores a la sala polivalent del Centre de Dia.\nOrganitzat per la conselleria de Benestar Social, amb la col·laboració de l'àrea d'Educació del Consell de Formentera, el CEP (Centre de Professorat de Formentera), i la FAPA de Formentera, el cicle de nou conferències es desenvoluparà fins al 7 de maig. Totes les conferències es desenvolupen a la sala polivalent del Centre de Dia i a més es compta amb un servei d'acollida per a infants mentre es fan les xerrades.\nDivendres, 4 d'Octubre de 2019 14:01\nNou curs d’integració social i cultural per a estrangers\nDimarts, 1 d'Octubre de 2019 12:21\nEl Consell de Formentera, a través de l'àrea de Benestar Social, informa que des del pròxim 21 d'octubre i fins a 31 d'octubre estarà obert el termini d'inscripció pel Curs d'Integració Social. Aquesta serà la tretzena edició d'un curs que es desenvoluparà del 5 al 28 de novembre a l'Escola d'Adults de Formentera i que té com a objectiu “ajudar a la integració de la població estrangera i afavorir la seva regulació”, com ha destacat el conseller de Benestar Social, Rafa Ramírez.\nEl nombre de places disponibles és de 15 alumnes i s'adjudiquen per ordre d'inscripció. Les persones interessades han d'adreçar-se a l'àrea de Benestar Social per fer les inscripcions en horari d'oficina de 9 a 14 hores i és necessari portar un document que acrediti la identitat de l'alumne (NIE o passaport). El curs és gratuït i té una durada de 20 hores repartides en dues sessions setmanals: dimarts i dijous de 16.30 a 19h. Es realitza a l'aula gran de l'Escola d'Adults.\nEls continguts que es tractaran seran entre d'altres: valors constitucionals de l'estat espanyol, drets humans i llibertats públiques, Estatut d'Autonomia, Unió Europea, igualtat entre homes i dones, entre d'altres. “La finalitat és l'aprenentatge d'aquests continguts, que ajuden a obtenir l'Informe d'Esforç d'Integració emès per la Comunitat Autònoma de les Illes Balears”, ha assenyalat el conseller Ramírez.\nDivendres, 27 de Setembre de 2019 14:28\nEl Consell de Formentera, a través de l’àrea de Benestar Social, ha organitzat aquest matí una activitat de prevenció de la violència de gènere per als alumnes de 4t d’ESO de l’IES Marc Ferrer, realitzada per la companyia ‘Teatre de xoc’. Es tracta d’un espectacle d’improvisació amb què es pretén reforçar el treball coeducatiu i preventiu que es fa des de l’institut des d’un vessant més directa, desenfadada i teatral.\nEl Jutjat de Pau de Formentera trasllada les seves dependències\nEl Consell de Formentera dona suport a Formenterers Solidaris per projectes solidaris per al 2019\nReunió amb el Fons Pitiús de Cooperació


Ryanair deixarà d'operar a Reus i fa un pols amb Girona\nEL MODEL AEROPORTUARI\nL'aerolínia irlandesa trenca l'acord firmat amb la Generalitat el 2008\nEl pols de Ryanir i la Generalitat per mantenir-se als aeroports de Reus i Girona pren forma i la companyia ja ha anunciat que se'n va de la capital del Baix Camp. A Girona, les negociacions estan congelades.\nDANI REVENGA / NARCÍS PRESAS Reus / Girona. 30/06/2011 00:00\n260x366 Sortida progressiva A l'aeroport de Girona, Ryanair ja hi ha deixat d'operar un centenar de freqüències que estaven previstes en el conveni amb la Generalitat. Les negociacions entre les dues parts estan congelades. / CÈLIA ATSET Sortida progressiva A l'aeroport de Girona, Ryanair ja hi ha deixat d'operar un centenar de freqüències que estaven previstes en el conveni amb la Generalitat. Les negociacions entre les dues parts estan congelades. / CÈLIA ATSET\nEl pitjor escenari s'ha complert. Feia dies que es parlava de la possibilitat que Ryanair abandonés l'aeroport de Reus. La companyia ho va confirmar ahir argumentant incompliments de contracte per part de la Generalitat sobre la promoció turística de les comarques tarragonines. Tot i això, no tanquen la porta a continuar a Reus si el Govern els dóna garanties de compliment de la seva part del tracte. Anunci real o estratègia?\nRyanair deixarà d'operar a Reus a partir del 30 d'octubre. La companyia irlandesa trenca així de manera unilateral el contracte amb la Generalitat, que des de l'any 2008 li atorga 3,5 milions d'euros a l'any a canvi de 103 vols setmanals, d'abril a finals d'octubre, i 39 a la setmana la resta de l'any, un contracte que té vigència fins al 2013. Segons l'operadora, la Generalitat i les institucions del territori no han complert alguns dels acords inclosos en el conveni. El seu vicepresident, Michael Cawley, explicava ahir que "els detalls del contracte són confidencials, però els incompliments tenen a veure amb la promoció turística de l'àrea de Tarragona en els mercats on Ryanair té presència".\nRyanair deixa portes obertes. Reus deixa de ser considerada base de la companyia amb avions permanents, però no es descarta programar nous vols l'estiu del 2012 "amb un nivell d'activitat més baix". A més, Cawley va enviar un missatge a les autoritats: "Si la Generalitat ofereix garanties de compliment dels acords, podríem reconsiderar la nostra postura". Aquest oferiment serà analitzat aquest matí pel grup de treball de l'aeroport de Reus, format per la Generalitat, els principals ajuntaments de la zona i els agents econòmics del territori.\nEvitar que se'n vagi\nDes de Reus, l'alcalde, Carles Pellicer, i la Cambra de Comerç van coincidir que cal revisar el conveni amb Ryanair per evitar que l'aerolínia se'n vagi. L'alcalde de Tarragona, Josep Fèlix Ballesteros, va demanar a la Generalitat que actuï "amb contundència davant el xantatge de Ryanair". Més suau va ser l'alcalde de Salou, Pere Granados, que creu que "s'ha d'intentar mantenir l'activitat d'una companyia que porta molts turistes".\nRyanair representa un 75% de l'activitat de l'aeroport de Reus, on genera 1.300 llocs de treball. Uns 289.000 visitants arriben cada any a la Costa Daurada en els seus vols, un 5,66% del total. En pernoctacions, un 11% depenen de Ryanair.\nCawley va desvincular ahir la decisió de deixar Reus dels bons resultats obtinguts a l'aeroport del Prat. Davant d'aquest balanç satisfactori, no va descartar una ampliació de línies a Barcelona. Tot i que, fidel a l'estil Ryanair, va enviar un missatge a les administracions: "Hi ha molta demanda de les nostres rutes en països com Xipre, Grècia, el Marroc o Itàlia, on l'interès de les autoritats locals per desenvolupar el seu turisme fa que siguin molt agressius per atreure les nostres línies".\nA Girona, el Govern va decidir congelar les negociacions que mantenia amb Ryanair després que la companyia irlandesa es despengés exigint 15 milions d'euros anuals per 3 milions de passatgers. Unes pretensions "desorbitades" segons el director general de Transports i Mobilitat, Ricard Font, i molt allunyades de l'última proposta catalana, que preveia 7,5 milions per 4 milions de passatgers, una rebaixa de taxes per valor de 4 milions més i tot un seguit d'al·licients per facilitar l'arrelament de la companyia a les instal·lacions de Vilobí d'Onyar.\nLa Generalitat no reprendrà les negociacions per renovar el conveni amb Ryanair fins que tingui la certesa que la companyia complirà els compromisos signats. Aquest gest passaria a curt termini per garantir les 39 freqüències setmanals que l'aerolínia de baix cost ha d'oferir a Reus la pròxima temporada d'hivern. Per seguir endavant amb les negociacions sobre l'aeroport gironí la Generalitat reclama a Ryanair "seguretat jurídica".


Lleida comença els treballs per estabilitzar el talús del Turó de Gardeny que va patir esllavissades - Teleponent\nInici Lleida ciutat Lleida comença els treballs per estabilitzar el talús del Turó de Gardeny...\nLleida comença els treballs per estabilitzar el talús del Turó de Gardeny que va patir esllavissades\nS'instal·laran 68 ancoratges a tres metres de profunditat i cables de reforç\nImatge dels treballs de reforç i millora al Turó de Gardeny\nLa Paeria de Lleida està duent a terme treballs per arranjar i estabilitzar el talús situat al vessant nord-est del Turó de Gardeny, que dona a la plaça de l’Exèrcit, després dels despreniments que hi van haver el desembre del 2018.\nL’esllavissada va obligar a acordonar la vorera i tallar el pas en un dels carrils de circulació del passeig de Ronda durant aquests gairebé dos anys. Les obres al turó consisteixen en l’esbrossada del terreny, la recollida dels materials despresos i la instal·lació d’un sistema de protecció format per una malla de filferro elàstic, que són les tasques que ja s’han dut a terme. Es completaran amb la col·locació de 68 ancoratges a tres metres de profunditat i cables de reforç, que es perllongarà durant tres setmanes.\nDurant una visita a les obres, el primer tinent d’alcalde i regidor d’Urbanisme, Toni Postius, ha explicat que “calia actuar-hi d’una forma ràpida i urgent, perquè comporta molèsties evidents als vianants i a les persones que es desplacen als Instituts i al trànsit”. Tot i això, la pandèmia va endarrerir la contractació de les obres, ha explicat.\nAquests treballs, que van a càrrec de l’empresa especialitzada lleidatana Solutioma, tindran una durada total aproximada d’un mes i compten amb un pressupost de 48.399,07 euros.\nArticle anteriorDonen d’alta 9 pacients ingressats per la covid-19 als hospitals lleidatans\nArticle següentInvestiguen si una parella de Tàrrega hauria maltractat el seu nadó, ingressat en estat greu


L'Ànima del Corb Cec: de juny 2011\nM'acaba d'arribar un llibret que vaig encarregar de la disenyadora Joan Elliott, a la que ultimament estic enganxada, i que aviat començaré coses d'ella, jejejeje\nI ara us presento un parell de detalls de l'interior:\nAquest m'ha fet gràcia, perqué aviat el meu "costillo" posarà gespa al jardí de casa nostra, i segur, segur, però segur, que guanyarà la part contraria, jejejeje (llàstima que no hagi sortit com cal).\nI aquí, una mena de resum de les 10 coses que més estimem de la gent més propera a nosaltres. Molt simpàtic.\nIris, quan ens tornem a trobar ja portaré el llibre, i ja farem decompte del que volem o no la una de l'altre, jejejeje\nSi noies, un altre objectiu, i és que tinc moltes ganes de "treue'm" aquest sal de sobre, no per avorriment o una cosa pitjor, sinó per poder començar alguna cosa més i avançar en tooooots els projectes que tinc en ment! jejejeje\nAquest cop és un bebé angelet que ens presenta aquests clavells tan macos!\nPensat per la Silvana a 14:00 Cap comentari:\nAquest premi ve de El gato punto de cruz, i li agraeixo molt i molt! I només té una pregunta:\nOn deixeu la vostra mascota quan aneu de vacances?\nDoncs, fácil, les poques vegades que hem sortit varis dies de vacances fora de casa, hem deixat la gata o a casa de ma mare, o un algú va a casa a cuidar de que tingui menjar i beure, i que tot estigui correcte. Crec que és el que se sol fer, no?\nI dedico aquest premi a TOTES les meves seguidores! Per qué? doncs, perqué cada cop em costa més escollir entre tans bons blogs que segueixo!\nPetons a totes, i Gràcies Beatriz, un altre cop!\nI sumant i seguint, pas a pas, els objectius de l'Ackworth School. l'Objectiu número 14 ja el tenia fet de quan estava de baixa amb angines, però em feia mandra pujar-la al blog, coses que passen, jejeje\nI presentant la labor està el Sargent Keroro!! Molt servicial, ell.\nI aquest últim objectiu, el presenta la Mokona mentre fa un mos ben fresc.\nEm falta poc per acabar (bé, relativament poc), però aquesta labor, al tenir molts rossetons monocolors, es fa una mica llarg, tot i que és agradable de brodar. Tot i així,intentaré acabar-lo aviat, jejejeje\nPensat per la Silvana a 13:49 4 comentaris:\nJa he acabat el cinqué objectiu del BC Big Round, i m'està agradant força com queda amb lli. Me n'alegro molt d'haver-me'n decidit per aquest cantó. I a més, també he optat per seguir els colors originals, i per ara no n'he fet canvis; bé, només que quan puc posar-hi una creueta en comptes d'un french knot, doncs, ho prefereixo.\nAqui l'objectiu ben custodiat...\nI aquí amb una més de detall.\nPensat per la Silvana a 15:22 2 comentaris:\nPensat per la Silvana a 14:19 4 comentaris:\nPensat per la Silvana a 16:33 9 comentaris:\nDoncs, aquest divendres em va arribar per fi la meva nova joguina!\nI és que estic farta de que tot i que imprimeixo els esquemes dels sals, o demés labors, m'hi deixo els ulls. Sóc miop, molt val a dir. I es clar necessito unes ampliacions que requeririen molt de paper, i el paper són calers, i la tinta, sng d'unicorna al preu que va! Per tant,..\nUn mini PC que es converteix en una tablet, i que a més de teclat funciona de manera tàctil en la pantalla. Així puc tenir tots els esquemes a dins, i ampliar-los fins gairebé l'infinit!!!! I és petitó, 10 pulgades, el suficient per a que no molesti. Es pot connectar a internet, i és força maco! ^_^\nEn mode Mini PC\nEn mode Tablet.\nAixí espero no deixar-m'hi la vista, ni els calers amb tanta tinta (sang d'unicorn, insisteixo), i paper ^_^ Qué us sembla?\nPensat per la Silvana a 13:58 7 comentaris:\nEtiquetes de comentaris: Coses de la Màma, De Compres, Sempre Hi Ha un Primer Dia\nDe part de El gato puto de cruz, i de la Nonnysa, he rebut un altre cop el Premi sol Brillante.\nCom que ja el rebre, i al mateix temps donat als 10 blogs corresponents, us poso l'enllaç corresponent ^_^\nPREMI SOL BRILLANTE\nNoies, moltes gràcies per pensar en mi!!!\nPensat per la Silvana a 7:44 Cap comentari:\nPensat per la Silvana a 8:27 7 comentaris:\nNo calen paraules per veure que és un natalici d'allò més maco, oi?\nPensat per la Silvana a 10:11 6 comentaris:\nJa he acabat el segon Cool Cat del Mini Sal del Racó del Punt de Creu! Ara a posar-hi el nom del meu nebodet i per a regal! ^_^\nPensat per la Silvana a 19:15 2 comentaris:\nEtiquetes de comentaris: Mini SAL, Punt de Creu\nAhir dissabte vaig quedar amb la Irispatch, ja que va ser ella qui em va tocar en l'intercanvi que ella mateixa va organitzar per aquest estiu. I com que vivim a 20 minuts de distància, era una oportunitat molt bona per trobar-nos i conèixer-nos. I qué bé que ho vam fer. m'ho vaig passar bomba!\nVam dinar a un Viena, i jo vaig portar el meu pack (marit i fills), i vam estar genial, xerrant i xerrant, i ensenyant-nos les labors i caixes i fils!Ho hem de repetir aviat, jejejeje\nPerò abans de res, posaré el que la Iris em va portar, com a regal, tot i que era jo que li devia l'intercanvi!\nLa tela és perfecta per a un Tralala, =P\nI ara el que jo li vaig donar com a intercanvi:\nUn punt de llibre i un pica-agulles fet per mi.\nI aquí la prova de la mini trobada ^_^ Amb la foto de l'Iris\nPensat per la Silvana a 9:50 1 comentari:\nAquí està el primer Cool Cat, del mini sal que organitza El racó del Punt de Creu! És preciós, i brodat en aquesta tela lugana 25 count de color blau cel, està més que precios, oi? Ara a per l'altre ^_^\nPensat per la Silvana a 14:22 2 comentaris:\nM'acabo de topar amb aquest Sorteig al Blog de Nina de Drap, passeu-hi, hi ha tmeps fins al 15 de juny!\nEtiquetes de comentaris: INFO, Sorteig\n3 anys que no hi ets.\nTres anys que hem hagut d'adaptar les nostres vides a una nova realitat.\nEt trobo a faltar, tot i que aquella sensació de que "aviat apareixeràs per la porta" s'està esvaïnt a poc a poc.\nNo puc negar que encara estic enfadada amb tu: Vas marxar, i no havia de ser així. Es podría haver evitat,... o no, però ara ja està.\n3 anys, ja, i tres anys de mil coses que no hem pogut compartir amb tu.\nEt continuo estimant, et continuo trobant a faltar, i et continuo fent morros perqué no hi ets, pare.\nPensat per la Silvana a 9:00 4 comentaris:\nAvui hem obert la bústia, i per fi he vist el paquetet que feia més d'una setmana esperava!!!\nPer via de la Cuchitri, vaig demanar-ho, i mireu qué maco és el meu clover! És un talla fils, i com que es pot portar com a penjoll no molesta i si vas o has d'anar en avió, no te'l confisquen i pots seguir brodant a les alçades!!! jejejejeje\nJa el porto penjat al coll, i aquesta nit el provaré! Quina ilu!!!\nSabeu el més curiós, del tema, vull dir? És que ahir, deprés de més d'una setmana d'espera, vaig anar a reclamar, o més aviat a preguntar sobre el paquetet de marres, i ningú en sabia res. I avui, tatxàaaaaan, a la bústia. Podria pensar que ja hi era allí i que per no mirar-ho, per això ha trigat tant, però ha plogut força des d'ahir a la nit, i cap de les cartes de la bústia estava bufada o mullada o humida, per tant no sé qué pensar ¬¬u\nPensat per la Silvana a 15:15 4 comentaris:\nPremi de part de la Cuchitri!!! Mireu qué maco és!!!\nI ara les normes del joc, jejejeje\nAgraïr el premi a qui te l'ha donat. FET!\nAnunciar el Premi. FET!\nEntregar-ho a 10 blogs, que consideris que se'ls mereixen. I avisar les guanyadores, es clar. FET!\nImagin Punto de Cruz\nEl gato punto de cruz\nPensat per la Silvana a 16:09 3 comentaris:\nI un altre! Ja sé que no ho hauria de dir, però visca les angines!!! jajajajaja\nHe acabat ara mateix l'objectiu dotze+1 de l'Ackworth School!!!\nNo he volgut posar-hi el 1824, perqué quedava massa atapeït i no m'ha convençut gaire omplir tant el rossetó. Així que l'he deixat així, que crec que queda més fi.\nEDITANT: No m'havia adonat que el tretzé objectiu constava de dos ressetons, en comptes d'un. Afortunadament us puc demostrar que l'he complert, jejeje\nPensat per la Silvana a 12:54 5 comentaris:\nDoncs, això de no poder sortir de casa cundeix, noies! Avui per fi puc dir que m'estic trobant bé. alguna que altra moléstia, però res en comparació al que ha sigut la setmana, i a sobre estic adelantant molt els SALs!!!\nMireu el 12é Objectiu! En un sol día!!! Les agulles treuen fum!\nCrec que mai havia estat tan productiva en una convalescéncia per malaltia, jejejejeje (també és cert que és el primer cop en molts anys que faig cas al metge i estic en repós gairebé una setmana XD).\nPensat per la Silvana a 8:52 2 comentaris:\nL'he acabat avui, i ha sigut força fàil, i animade per això, he fet els detalls que havia omés al tercer objectiu del SAL.\nUna visió general, ben vigilada per la meva Barbie Cavaller...\nI una visió més detallada!\nSe m'ha fet curt aquest objectiu, tot i que he de reconéixer que hi tinc uns errors personalitzacions, que no he sabut trobar. Ho he comptat de dos o tres cops, però no hi ha hagut manera. Però crec que no molestaran en el total de la labor, així que tot es queda igual.\nPensat per la Silvana a 15:01 2 comentaris:\nAquest mes de maig al Racó del punt de creu, s'ha organitzat un mini sal d'una mini fadeta, extenent-se a l'altre foro de punt de creu, en que ja hi sóc habitual, i avui us ensenyo com m'ha quedat.\nAcabada de fer, i sense planxar.\nPlanxada i amb una entretala, per protegir la labor de darrera.\nI aquí amb el seu marc de fada, que venía juntament amb el kit, i que li queda preciós.\nHe modificat una mica la fada, ara té els ulls verds, i no està totalment perfilada com mana l'esquema, però vaig molt cansada per culpa de les angines, que tot i que ara ja puc menjar i sortir del llit, em ténen força esgotada, i poc animada a fer el que més odio: perfilar o backstitch. Tot i que em permeten cosir tota l'estona que vull i això ja em val, tot i que a cost de sentir-me dormir de peu a cada moment. Coses d'estar malalta, suposo.\nAh! Se m'oblidava que ho he preparat tan maco, per a regalar a una amiga de ma filla. M'encanta regalar cosetes! jejejeje\nPensat per la Silvana a 15:00 2 comentaris:


Higiene personal de les persones ateses | Fundació Tutelar Terres de l'Ebre\nL'atenció a la higiene i cura de la imatge és una de les bases de la integració social de les persones amb discapacitat.\nHem de tenir en compte aprendre a desaprendre aquells hàbits adquirits en la transcendència del temps que no són del tot correctes, per reconduir-los amb uns de nous, que ens ajudin a la millora del nostre dia. El fet que corregim aquests hàbits, fan millorar l'autoestima de la persona i les relacions socials.\nAmb el nostre Lluís hem estat, entre compres de roba per aquest estiu, així com, cura i tallatge dels cabells, dedicats a ell totalment. Com el veieu, està la mar de content, arreglat i en aire nou per aquest bon temps!


Política de cookies - TVGirona\nAquesta política de galetes té per finalitat informar-vos de manera clara i precisa sobre les galetes que s'utilitzen al lloc web. En cas que vulgueu obtenir més informació sobre les galetes que utilitzem al lloc web, podreu remetre un correu electrònic a l'adreça següent: tvgirona@tvgirona.tv.\nCom puc configurar les meves galetes? Com les puc eliminar? Podeu permetre, bloquejar o eliminar les galetes instal·lades al vostre equip mitjançant la configuració de les opcions del vostre navegador d'Internet. A continuació us expliquem com:\nSi rebutgeu la instal·lació de galetes podeu continuar utilitzant el lloc web però l'ús d'alguns dels serveis serà limitat i, per tant, la vostra experiència al nostre lloc web podria resultar poc satisfactòria. L'ús de galetes és necessari per a la identificació d'usuaris. Si volguéssiu retirar en qualsevol moment el vostre consentiment relacionat amb aquesta política de cookies, haureu d'eliminar les galetes emmagatzemades a través dels ajustaments i configuracions del vostre navegador d'Internet.


Cap a un futur compartit - Revista Per la Pau\nFacilitadora de processos de diàleg transformatius\nLa declaració de cessament definitiu de l’activitat armada per part d’ETA, el 20 d’octubre de 2011, tres dies després de la celebració de la Conferència Internacional d’Aiete a San Sebastià, va obrir la porta a un procés de pau que, aquesta vegada sí, semblava irreversible. Va generar una sensació d’alleujament no només a aquelles persones que havien viscut condicionades per la seva amenaça, sinó també a la societat en general, per a la qual la violència havia esdevingut insuportable des de feia dècades. La legalització posterior de Sortu, al seu torn, garantia la representació de tots els projectes polítics i amb això hi havia tots elements necessaris per poder abordar un escenari de procés de pau. Es donaven les condicions mínimes per obrir els diàlegs necessaris adreçats a abordar qüestions com el desarmament d’ETA, la situació de les persones empresonades, la reconciliació i el marc polític de convivència.\nNo obstant això, els desigs d’avançar en aquesta direcció han estat frustrats per dinàmiques del passat que segueixen pesant en el present: la negació del diàleg per abordar un procés de desarmament ordenat d’ETA, que ha obligat a cercar altres vies com el suport internacional per verificar la irreversibilitat de la seva decisió; la negació del diàleg per revisar i adequar la política penitenciària a l’actual escenari de cessament definitiu de la violència; la manca d’avenços significatius en l’assoliment de consensos polítics al voltant del marc de convivència; i les detencions i judicis polítics a un sector de la societat són alguns exemples d’aquestes dinàmiques que encara persisteixen.\nA més, per a una part de la nostra societat tot el que s’ha esmentat anteriorment resulta molt aliè, bé perquè no ho ha viscut de prop, perquè considera que es tracta de temes que pertanyen a un passat que no és el seu, perquè després del cessament de la violència d’ETA entenen que ja hem assolit la pau, o bé perquè consideren que és quelcom que s’escapa del seu àmbit d’incidència. Sense oblidar que la profunda crisi econòmica és una realitat local que ha modificat l’ordre de les prioritats socials.\nTant important com cercar solucions als problemes de convivència és tenir cura de com ho fem; renunciant a dinàmiques d’imposició i exclusió i apostant per la inclusió i la col·laboració\nPerò, malgrat aquest context de dinàmiques antigues i de noves realitats socials, de resistències i dificultats, s’han fet avenços en l’àmbit de la memòria de les víctimes i en el de la convivència o el que s’ha anomenat reconciliació. Aquests passos han estat possibles gràcies a la generositat de moltes persones que han patit de manera directa la violència, gràcies al compromís de ciutadanes i ciutadans anònims, i gràcies al sentit de responsabilitat de les institucions basques. La creació, a començament de 2013, de la Secretaria per la Pau i la Convivència del Govern basc –amb l’objectiu de definir i implementar polítiques públiques de memòria, drets humans, convivència i educació per la pau-, així com el programa per a la Promoció de la Convivència, posat en marxa aquest mateix any per la Diputació Foral de Guipúscoa, són un exemple del compromís institucional en aquest àmbit. Però no són els únics. Perquè, tot i que és cert que durant molts anys han estat els moviments socials els que han liderat les iniciatives de construcció de la pau –que han contribuït a què el respecte pels drets humans i l’ús del diàleg com a mitjà de resolució dels conflictes hagin estat socialment i políticament acceptats-, en aquest nou escenari són els ajuntaments els que assumeixen en gran mesura el lideratge, construint convivència de baix a dalt, treballant a escala local, però pensant a escala global.\nDurant els darrers anys s’han posat en marxa diverses experiències, cadascuna ben diferent de les altres però totes elles extremament interessants. Estem parlant de processos que encara estan en marxa, en els que cada municipi s’ha anat adaptant a les necessitats i les realitats locals i el resultat final dels quals és impredictible. Però són processos en els que el camí emprès, el de l’escolta i el diàleg, també esdevé objectiu. Perquè tan important és cercar solucions als problemes de convivència que vivim com tenir cura de la manera com ho fem. I això suposa renunciar a les dinàmiques d’imposició i exclusió, i implica apostar per la inclusió i la col·laboració. Significa renunciar a resultats efectistes i a curt termini, per apostar per resultats amb un impacte més profund i durador.\nCal recordar que, malgrat que durant anys la societat basca ha viscut en un context de polarització ideològica al darrere del qual hi havia l’exigència de posicionar-se “amb els nostres” o “amb els altres”, en paral·lel s’han compartit espais com els afectius, els lúdics, els culturals, els esportius… Hi havia la necessitat de participar en espais comuns on respirar, relaxar-se i gaudir. Existia un pacte no explícit de parlar solament d’allò que ens unia, per por a la fractura, tot i que no sempre era possible protegir aquests espais i, de vegades, la polarització creuava i atomitzava fins i tot els llocs comuns.\nDurant molts anys els moviments socials han liderat les iniciatives de construcció de pau però ara són els ajuntaments els que assumeixen en gran mesura el lideratge, construint convivència de baix a dalt\nAquí rau la importància dels processos de diàleg local. Perquè aquestes iniciatives que s’estan desenvolupant tant a escala ciutadana com a escala política pretenen no només reconstruir els llocs comuns, sinó crear espais on, ara sí de manera explícita, s’abordi tot allò que ens pesa, que ens fa mal i ens enfronta. I per a fer-ho es pren com a punt de partença allò que ens uneix: el desig de millorar la convivència, de poder expressar en llibertat els punts de vista diversos i fins i tot antagònics, de ser escoltades i escoltats amb respecte i sense ser agredides. Per aquest motiu, en aquestes iniciatives, tenir cura de l’espai i del procés de diàleg pròpiament dit adquireix una importància vital.\nEn aquest sentit, la presentació de la iniciativa Glencree1, el mes de juny de 2012, va ser una font d’esperança i d’inspiració. Després de cinc anys de treball discret i confidencial, víctimes de diferents violències van donar a conèixer els seu particular procés de diàleg. Van relatar com des del coneixement mutu, van ser capaces de reconèixer-se i de fer seu el sofriment aliè, més enllà de les divergències ideològiques legítimes.\nEls diferents processos de diàleg que s’estan duent a terme a l’àmbit ciutadà estan construint, cadascun al seu ritme, els seu propi recorregut i suposen un exercici de convivència real i vivencial amb aquells que encara percebem com “els altres”. I encara que no representen absolutament tota la pluralitat de la societat (en els processos de l’àmbit polític sí que hi participen tots els representants polítics de l’ajuntament), aquestes iniciatives sí que són representatives d’aquesta. Entre els perfils que es poden trobar en aquests diàlegs locals coincideixen, cara a cara, persones que han patit la violència de manera directa, d’altres que han estat “agents actius del conflicte”, gent que ha patit o pateix persecució i amenaça de caires molt diferents, responsables polítics, sindicals, institucionals, del món empresarial, de l’església, així com ciutadanes i ciutadans que han sentit que les seves vides i relacions han estat condicionades per tot el que ha passat. En definitiva, són persones que, des de la seva pròpia experiència, han decidit assumir el compromís social de contribuir a la convivència del seu municipi en un context paradoxalment difícil, en el què es percep la desafecció social.\nEls processos de diàleg local van construint espais comuns i generant un moviment des de la base en el marc de la convivència\nEn un primer moment la discreció ha estat imprescindible, encara més en un panorama d’absència de consensos polítics, en el que la por a ser manipulat o utilitzat per l’altre adquireix un gran pes, on la càrrega de la nostra pròpia història i de l’entorn més proper ha impedit, durant molt de temps, tenir empatia amb el sofriment de qui estava més lluny dels nostres plantejaments polítics, on apropar-se a l’altre s’ha entès com una traïció al nostre grup de referència i al seu patiment o com una renúncia als propis plantejaments ideològics. Per això, en aquests processos la discreció ha estat imprescindible per tenir cura de l’espai, per tal de generar les condicions necessàries de seguretat i confiança que han permès parlar amb honestedat i llibertat; posar en dubte certituds que fins ara han estat inamovibles basades en bona mesura en el mutu desconeixement i els estereotips construïts; escoltar de manera profunda per tal d’entendre malgrat no compartir; explicitar els propis límits i reconèixer els límits aliens; cercar solucions diferents a les pròpies però que tinguin alguna cosa de cadascun i cadascuna. Aquesta confiança ha anat permetent, en definitiva, renunciar als resultats previstos i apostar pel procés i la col·laboració.\nAlgunes d’aquestes experiències ja estan veient la llum, com és el cas d’Errenteria, una icona del passat que ara simbolitza el futur en la veu del grup de diàleg que ha estat treballant aquests darrers anys al municipi: “Hem pogut compartir les nostres vivències més profundes, ens hem sentit escoltades i escoltats amb respecte, hem sentit que ens creien, ens hem sentit reconegudes i reconeguts i hem estat capaços de transitar pel camí de l’empatia fins fer nostre el dolor de l’altre”. L’impacte social d’aquestes iniciatives municipals és difícil de mesurar, però seguint amb l’exemple d’Errenteria, i tal com els seus protagonistes ho van expressar, alguns dels consensos polítics assolits al si de l’ajuntament en matèria de convivència no haurien estat possibles sense l’existència d’aquest espai de diàleg ciutadà.\nQuasi cinc anys després de la declaració de cessament definitiu de l’activitat armada per part d’ETA, a falta d’avenços en les altres grans matèries, els processos de diàleg local van construint espais comuns i generant un moviment des de la base en el marc de la convivència. Tant de bo aquestes experiències es multipliquin i contribueixin a posar les bases d’un futur compartit.\n1. Sobre l’experiència Glencree, s’ha publicat el llibre Ondas en el agua, de Carlos Martin Beristain, Galo Bilbao i Julián Ibáñez (ICIP i Angle Editorial), disponible en pdf i ePub.\nPhotography (CC)\t: birasuegi


Un nou èxit de participació en la dissetena edició del Voleiboom - Vòlei Platja - Federació Catalana de Voleibol\nEl cap de setmana del 16 i 17 de juliol, un any més dins el marc de "Les Festes del Mar" de l'Ajuntament de Castelldefels, es va realitzar una nova edició del Voleiboom, ni més ni menys que la dissetena edició d'un torneig de vòlei platja que ja s'ha convertit en un referent a tot l’Estat.\nAquest any el Voleiboom ha constat d'un total de 8 categories de joc repartides en:\n- 2x2 PROFESSIONAL, en col·laboració amb la Federació Catalana de Voleibol, on les parelles masculina i femenina s'han classificat per al Campionat d'Espanya a Màlaga (Fuengirola). La participació d'aquesta modalitat ha estat molt elevada i han pogut gaudir de dos dies d'autèntic vòlei platja sota el sol de Castelldefels.\n- A la modalitat del 4x4, la categoria origen del torneig, tant masculina com femenina i la més popular del Voleiboom ha estat una de les més internacionals, participant equips de França, Alemanya, Itàlia i de la resta d'Espanya, comptant amb gent de Madrid, Saragossa, País Basc, Andalusia i un llarg etc ...\n- Tanmateix van comptar amb un auge enorme de participació en les categories 2x2 AMATEUR: masculí, femení i mixt.\nEn total més de 500 jugadors / es, repartits en 32 pistes de joc amb pista central i grades, que situen Voleiboom entre un dels millors tornejos de vòlei platja a Espanya.\nLa Sorpresa d'aquest any ha estat la presència en aquesta modalitat de competició (4x4 masculina) de l'actual Campió del Món sub-21 Arthur Lanci (Brasil), que ha resultat campió del Voleiboom Jarana Tour 16 juntament amb Daniel Lazzari, Mauri Geminiano i Alan Cabtree.\nTambé, el 4x4 va comptar amb la presència de l'humorista David Guapo, un assidu al Voleiboom anys anteriors i que ha pogut combinar aquest any per poder assistir-hi de nou, arribant a la final de la seva categoria 4x4 popular i jugant la gran final a la pista central.\nEn el nivell de joc (4x4 femení) la victòria va ser per a l'equip "Les Piki Pikis" combinat de jugadores de diversos equips catalans: Núria Comí (Arenys), Mireia Orozco (CVB Barça), Marta Galceran (CV Sant Cugat) i Meche Arends (CV Premià), qui destaca per la seva tercera victòria consecutiva a Voleiboom amb diversos equips.


L’Screamin’ Festival celebra el seu 20è. aniversari\nInici > Notícies > L’Screamin’ Festival celebra el seu 20è. aniversari\nDel 4 al 10 de juny, es donaran cita a Calella visitants d’Austràlia, EEUU, Japó, Rússia, Mèxic i Brasil, entre molts d’altres, per gaudir del millor Rock & Roll dels anys 50.\nAquest matí, l’alcaldessa de Calella, Montserrat Candini, i l’organitzador de l’Screamin’ Festival, Carlos Diaz, han presentat la programació de la vintena edició de l’Screamin’ Festival. És un dels certàmens més importants dedicats al Rock & Roll dels anys 50 al nostre territori i se celebrarà del 4 al 10 de juny. Així mateix, l’Screamin’ Festival ha estat nominat als Ameripolitan Music Awards durant dos anys consecutius en la categoria de millor festival.\nL’alcaldessa de Calella, Montserrat Candini, ha volgut destacar la qualitat del visitant que atrau l’Screamin’ Festival: “Entre 1.500 i 2.000 persones vindran al festival, procedents de 20 països diferents. Tindrem visitants de tota la Unió Europea, així com d’Estats Units, Japó, Mèxic, Brasil... que ens ajudaran a traslladar els seus moments de felicitat”.\nL’organitzador del festival, Carlos Diaz, ha explicat que els artistes destacats del festival d’enguany són el grup Del-Satins, que estan en actiu des dels anys 50, i Linda Gail Lewis, germana del famós Jerry Lee Lewis..


Roda el món i torna el mot: Vergonya (1) - FÒRUM.ad\nRoda el món i torna el mot: Vergonya (1)\nEl 17/12/19 7:00\nFa uns quants anys el grup Al tall va publicar un disc titulat Vergonya, cavallers, vergonya! que pretenia denunciar la penosa situació política i lingüística del País Valencià. El títol, contundent però formalment un poc encarcarat, correspon en realitat a una citació històrica: diuen que és el crit amb que el rei en Jaume va blasmar els cavallers que l’acompanyaven a la conquesta de Mallorca i que es van fer enrere durant el setge de Madina Mayurqa.\nAmb el conflicte l’ús d’aquest lema (en versió reduïda: “vergonya!” a seques, generalment com a conclusió d’una protesta prèvia, per exemple “Els Mossos d’Esquadra acorralen manifestants indefensos. Vergonya!”) ha proliferat. No estic gens segur que es degui a la influència d’aquell extraordinari conjunt valencià (què més voldria!); de fet, és probable que l’hàgim pres de fora (jo l’he sentit molt a Itàlia, en el llenguatge corrent i als mitjans). Abans les exclamacions eren més aviat “Quina vergonya!” o, encara millor, “Pocavergonya!”, adreçada directament al destinatari de la nostra indignació (i que substituïa l’entranyable simbergüensa, avui pràcticament extingit).\nL’origen de la paraula, tanmateix, és ben allunyat de l’ús popular, car prové de verecundus, ‘respectuós’ (del verb vereri, ‘sentir respecte’). Tot i que la gràcia filològica de la família és que s’ha bifurcat en dues branques d’allò més diferenciades: la primera la formen els derivats directes de verecundia, des dels tradicionals com avergonyir o desvergonyit (un epítet per desgràcia caigut quasi en desús) fins als més recents vergonyós o l’actualment triomfant vergonyant; la segona branca, per la seva banda, sorgeix d’aplicar a vereri un prefix intensiu. Així, de revereri se’n desprenen mots força més solemnes com reverència/irreverència, reverent/irreverent i, naturalment, reverend (de reverendus, ‘que ha de ser reverenciat). Títol eclesiàstic que encara pot anar més enllà, car el tractament honorífic reservat a bisbes, superiors d’ordes religiosos i altres prelats és reverendíssim, un superlatiu que més superlatiu no pot ser (per bé que el DIEC no el reculli entre els tretze que aplega, incloent-hi, per cert, generalíssim).\nLa branca que a nosaltres ens interessa avui és, tanmateix, la primera. Vergonya i els seus derivats directes, els adjectius ja esmentats, són termes de gran rendiment. A més de l’ús denunciatiu que hem vist al principi, la locució ‘no tenir vergonya’ i la frase feta ‘caure la cara de vergonya’ són sengles superclàssics que no passen mai de moda. Al contrari.\nNotícia Anterior: 5 propostes d’esmorzars de forquilla a prop de Girona\nSegüent Notícia: Consola Nintendo Switch Lite a 184,59€. Viu el Nadal a River! [Publicitat]


Consell Esportiu Pla d'Urgell – Pàgina 25 – Pàgina web del Consell Esportiu del Pla d'Urgell\nCASALS DE SETMANA SANTA DEL CONSELL ESPORTIU\nEl Consell Esportiu organitza quatre casals durant les vacances de Setmana Santa. Seran de l’11 al 14 d’abril i tindran lloc al recinte de l’Espai Esport de Golmés, al poliesportiu de Miralcamp, a la zona esportiva de Linyola i al local de ball i pista poliesportiva de Sidamon. Tindran un horari de 9 h a 13 h amb opció de servei d’acollida en alguna d’elles per deu euros més al preu inicial a partir de les 8 h. Consulteu totes les característiques i formuleu les inscripcions a les activitats en els següents enllaços:\n23 març, 2022 Ricard Gomez - Sin categoría\nLLIGA ESPAI ESPORT\nEl Consell Esportiu del Pla d’Urgell organitza la lliga de pàdel Espai Esport entre els mesos de febrer i maig. Tant les parelles masculines com les femenines disposaran de tres divisions, en funció del seu rendiment i nivell. L’organització serà l’encarregat d’establir un ordre d’encreuament i seran les mateixes parelles que es ficaran d’acord per jugar l’encontre, reservant pista a través de l’app ‘Playtomic’. La inscripció té un cost de 20 euros i tots els participants rebran un ‘Welcome pack’ com a obsequi. Es pot reservar plaça fins al 10 de febrer en el següent enllaç:\n13 gener, 2022 Ricard Gomez - Sin categoría\nNOVA OBERTURA DEL GIMNÀS DE TORREGROSSA\nTorregrossa tindrà un nou gimnàs a partir del 10 de gener amb l’obertura del local situat al C/ Dr. Fleming, 10 del municipi. Serà un espai gestionat pel Consell Esportiu del Pla d’Urgell amb l’objectiu d’incentivar l’exercici físic de tots els veïns i veïnes de la localitat. Disposarà de classes dirigides a través d’un monitor o entrenador personal més una sala de musculació. Podeu demanar més informació per telèfon (643 83 56 80) o presencialment al mateix gimnàs. Si ja teniu decidit marcar-vos una rutina, us podeu apuntar en el següent enllaç:\n13 desembre, 2021 Ricard Gomez - Sin categoría\nTORNEIG ‘PÀDEL ESPAI ESPORT’\nEl Consell Esportiu del Pla d’Urgell organitza del 15 al 20 de novembre un torneig de pàdel per a tots els aficionats en aquest esport. El guanyador s’endurà un premi de 80 euros i es repartirà un wellcome pack per a tots els participants. S’organitza juntament amb el Consell Esportiu de les Garrigues i la col·laboració del gimnàs Espai Esport i Construccions Viles. El preu de la inscripció és de 15 euros per persona i es pot fer efectiva en el següent enllaç:\n9 novembre, 2021 Ricard Gomez - Sin categoría


Mansarda Civetta Rocca Pietore Itàlia - Ofertes d'hotels amb els MILLORS DESCOMPTES EN LÍNIA\nVia Marmolada 2, Rocca Pietore, Rocca Pietore, Itàlia, 32022 - Veure al mapa\n"Lucia is very kind and friendly host :-) The apartment is pe..."\nPer als viatgers què vulguin captar les imatges i els sons de Rocca Pietore, Mansarda Civetta és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Mansarda Civetta asseguren una estada plaentera als seus clients. Per a la comoditat i comfort dels seus clients, l'hotel ofereix habitació familiar.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Rocca Pietore, el Mansarda Civetta és el lloc perfecte per una estimulant i emocionant escapada.\nTots els tipus de viatgers (70) Parelles (33) Viatgers en solitari (1) Famílies amb infants petits (13) Famílies amb infants grans (5) Grups (18)


La Fundació i BICICAMP posen en marxa el projecte "L'ESCOLA PEDALA", un conjunt d'activitats adreçades als alumnes d'educació infantil i primària amb l'objectius de normalitzar l'ús de la bicicleta i promoure una mobilitat sostenible i uns hàbits de vida saludables.\nEl criteri utilitzat ha estat seleccionar escoles que no hagin rebut darrerament cap ajuda per part de la Fundació Privada Reddis i, no cal dir, que estiguin interessades en el projecte.\nAmb tot, la Fundació ha decidit obsequiar totes les escoles de Reus amb el conte “Un petit conte de bicicleta”, de Marta Bonet i amb il·lustració de Marc Sardà. S’han facilitat tres exemplars a cada escola a fi que els puguin incorporar a la seva biblioteca.\nEl projecte es desenvoluparà al llarg de tot el curs escolar, en funció de les dates que han proposat les escoles. Un total de 900 alumnes gaudiran d’aquestes activitats educatives durant el 2013/2014.\nUs trobeu aquí: Inici » Projectes i beques » Projectes » Comissió d'ensenyament » Subvenció a BICICAMP per...


L'1 de novembre s'obri la inscripció per a participar en el primer trail infantil que tindrà lloc el proper 18 de novembre a l'enclavament de la Muntanyeta de Sant Salvador.\nLa secció de trail de la Societat Alzirenya de Muntanyencs, SAM TRAIL, amb la col·laboració de la Regidoria d'Esports de l'Ajuntament d'Alzira, ha organitzat esta prova esportiva de carrera de muntanya dirigida als més menuts amb l'objectiu d'incentivar entre ells els valors d'esportivitat i respecte a la natura.\nAida Ginestar, regidora d'Esports, assegura sobre el tema: "Resulta molt gratificant vore com creix l'interés per fomentar els valors de l'esport des que són menuts. A més, amb esta primera edició de la cursa, al mateix temps donem a conéixer un dels nostres patrimonis naturals més importants, mentre es practica esta modalitat esportiva".\nEsta primera edició comptarà amb 3 distàncies: una de 0.5 quilòmetres, una d'1 quilòmetre i la tercera de 2, que podran realitzar-se corrent o caminant. La prova, batejada amb el nom de Samtrailkids, està destinada a corredors de 6 i 12 anys. Les inscripcions es podran realitzar en la pàgina de TOP RUN.\nLa carrera tindrà lloc el 18 de novembre a les 11 hores, amb eixida des de l'aparcament la Muntanyeta de Sant Salvador-Santuari de la Verge del Lluch. El recorregut transcorre al voltant de la Muntanyeta i utilitza el traçat circular que suposa la senda que la rodeja, per a finalitzar novament a l'esplanada.\nEs podrà competir en la categoria de 7 a 8 anys amb una distància de 0.5 Km, de 9 i 10 anys en la distància d'1 km i els més majors que correran un total de 2 km, que seran els joves de 11 i 12 anys.


Els acampats de plaça de Catalunya demanen plàstics i palets per refugiar-se de la pluja | betevé Web\nSílvia Carbonell@silviacarbonellMarc Bermejo@marcbermejo dilluns 5 de febrer, 2018 , 16.41\nUna trentena de persones acampades a la plaça de Catalunya, i que reclamen la investidura del president, han fet una crida als ciutadans perquè els duguin plàstics i palets per evitar que es malmetin les tendes de campanya. Fa quasi una setmana que els membres de Despertem la República, així s'anomenen, s'han instal·lat i segons diuen "no marxaran fins que es respecti el mandat que ha sortit de les urnes".\nSegueixen acampats de dia i de nit malgrat la pluja que ha caigut en les darreres hores. Els manifestants asseguren que han rebut el suport de molts ciutadans que els porten menjar i material que van necessitant. Ara mateix el que demanen -per resistir al mal temps i no acabar molls- són més palets, plàstics per protegir les tendes de campanya i també un punt de llum que han demanat a l'Ajuntament perquè els arribi l'electricitat fins al campament. En les pròximes hores els arribarà una carpa nova perquè la que tenen ara té filtracions d'aigua.\nDes de fa uns dies que han anat organitzant algunes activitats, com una botifarrada i xocolatada, i seguiran fent-me més. Una que tenen al cap i que volen que tingui molta assistència i repercussió és una assemblea que aglutini totes les entitats de Defensa de la República el pròxim 11 de febrer. De moment no n'han transcendit més detalls perquè encara s'està treballant en el projecte.\n— Despertem la República🎗 (@DespertemRep) February 1, 2018\nSegons expliquen els mobilitzats, la Guàrdia Urbana els ha visitat en diferents ocasions, però en cap cas els han convidat a marxar. Els membres de Despertem la República asseguren que són "curosos amb l'espai públic" i que volen mantenir neta la plaça.